Koronavirus da viken – An ti da vont war-raok gant ar Brezhoneg\nKoronavirus da viken\n31 Here 2020 ~ kevredigezh Ti ar brezhoneg\nMiz Eost 2025\nGor zo en amzer abaoe penn kentañ an hañv evel bep bloaz bremañ. Deuet eo kemm an hin da wir. Ne vez kavet den ebet ken o tabutal war an dachenn-se. N’eus den ebet ken evit tabutal da gentañ tout ! Kerzhet a ra Yann. Kerzhet a ra buan. Kerzhet a ra etrezek ar c’hoad ledan a zamwel er pellder war an tu all d’ar blaen devet gant un heol didruez. Pa sell a-dreñv e wel ar gêr vras en doa kuitaet tri devezh zo. Tachennoù du tanioù ar gwall-zarvoudoù a vez gwelet o sevel en oabl hag oc’h en em veskañ gant koumoul gwenn. Sin n’eo ket echu ar brezeliñ eno c’hoazh. D’e soñj e oa un dibab mat, mont kuit. Forzh penaos n’en dije ket gallet chom er skwat ken. Ne oa dibab ebet. Rankout a rae lezel e vignoned hag e vignonezed. Aloubet e oa bet ar savadur e-lec’h ma oa o chom gant Enora abaoe daou vloaz. Tost da 100 alouber e oant, gant armoù a bep seurt. Pa soñj mat en deus bet kalz a chañs da derc’hel kuit. Al lodenn vrasañ eus e genfeurmerien zo bet lazhet. Enora en o zouez. Ar re all ne oar ket pelec’h o deus gallet mont. Sklaer e oa ar skwat ur preizh hoalus evit an alouberien-se. En ardraoñ e oa ur stal Super U a-raok. Er bed all. Ur bed ne chom ket kalz a dra anezhañ ken. Ar skwat o vezañ er Super U e soñje an holl dud e chome c’hoazh kalz boued er savadur. Evel-just ar prenestroù hag an norioù a oa bet serret. Ne chome ket ken met un nor evit mont e-barzh. Houmañ a oa diwallet noz-deiz gant daou pe dri den. Met petra ober pa vez 100 o tont, gant armoù brezel ouzhpenn ? Kerzhet a ra Yann en ur soñjal e Enora a oa bet taolet er-maez dre ur prenestr eus an estaj diwezhañ. Gwelet en doa anezhi o kouezhañ war ar riblenn-straed gant an alouberien o huchal tro-dro dezhi. Kement a draoù spontus o doa bevet o daou abaoe ma oa erru ar c’horonavirus daonet-se e penn-kentañ 2020.\nE miz Even 2020 en doa disklêriet ar Pr Delfraissy mil vrudet e oa « stad ar virus dindan kontrol ». D’ar mare-se e oa diaes evitañ ijinañ e vefe deuet en-dro al loen brein e fin an hañv kalz kreñvoc’h ha kildroukoc’h eget ar wech kentañ. Met koumouloù du e-leizh a oa o tont. D’ar c’hentañ a viz Eost 2020 en doa dislkêriet rener bras an OMS « e vefe ret ober gant ur c’hleñved hir. Biken ne vo kavet ur vaksin, marteze ». Ar manifestadegoù er bed a-bezh evit difenn gwriioù ar re ne oa ket gwenn o c’hroc’hen o doa roet startijenn ha palioù ledanoc’h d’ar virus. Sikouret kalz e oa bet ivez gant an dud o doa dilezet ar reolennoù strizh hag ar maskloù evit ar pokoù, ar banneoù, an dañs, an tavarnioù, ar festoù-noz, an euredoù, ar mell-droad… ar vuhez ‘benn ar fin. Ha daoust da reolennoù strisoc’h a veze lakaet gant gouarnamantoù e pep bro, ar frankiz a roe nerzh d’al loen fall. Prezidant ar Brezil, goude bezañ tapet ar virus hep droug evitañ en doa lâret e oa ar C’horona un tamm grip bihan. Abeg ebet da gaout aon… evit tud kalonek.\n« Emañ ar virus amañ bepred », setu ar pezh a veze skrivet e pep lec’h koulskoude, klevet diehan er radioioù, sellet er skinwelioù. Met an dud a rae forzh eus ar gourdrouzoù-se. Gwelloc’h e plije dezhe heuliañ alioù direizh prezidant Bolsonaro. Laouen-tre a oa ar c’horona. Ar frankiz pe ar marv !Ar frankiz hag ar marv kentoc’h.\n Petra a zalvez ? A guzh e soñjoù a-sell da wallober ( sournois )\nPemp bloaz diwezatoc’h e kerzh Yann etrezek ar c’hoadeier a zo e hanternoz ar gêr vras. Bec’h warnañ. Skeudenn Enora o kouezhañ war ar straed gant ar gwad o strinkañ war ar pavez a zo stanket en e benn. Ne c’hall ket tennañ anezhi kuit, ken don emañ sanket en e spered. Daoust hag eo marvet hi diouzhtu ? N’en deus ket gallet gouzout peogwir e oa bet tennet kuit he c’horf er savadur. Fiñval un tamm a rae hi c’hoazh. Pevar den o doa douget he c’horf en ur youc’hal a-bouez penn. Evit ober petra ?\nPell-mat emañ ar c’hoadeier c’hoazh. Gouzout a ra ez eus ur c’hamp eno. Ur rannvroig emren gant harzhoù kreñv. N’eo ket ur baradoz met forzh petra a vo gwelloc’h eget an ifern e-lec’h m’emañ bremañ. Sklaer eo evitañ ne vo ket aes mont e-barzh. Tud ar c’halmp a c’hallfe bezañ laouen gant ar pezh emañ o tegas dezhe. Marteze a-walc’h… Daou dra a c’hello kinnig dezhe evit bezañ degemeret mat. E-barzh e sac’h-gein ez eus war-dro 10 kilo holen. Un dañvez ne vez ket kavet ken. Abaoe pell zo ne dalv netra an euro nag an dollar. N’eus ket anezhe ken. N’eus ekonomiezh ken. Bremañ eo deuet bed an trok en-dro pe kentoc’h hini al laeroñsi. En ur gerzhout e soñj Yann e tud speredek, e ispisialourien asur, e arbennigouren hag a lâre « ne vo ket ar bed o tont ar memes hini ». Ne c’hell ket chom hep mousc’hoarzhin. Pelec’h emaint bremañ ?\nUn dra all, kalz talvoudusoc’h eget an holen a c’hello kinnig dezhe. Muioc’h a fiañs en deus gant an dra-se evit bezañ degemeret. War e gein e toug un arbalastr. Unan hag a c’hell tennañ saezhoù betek 200 m. Teir saezh e karbon zo gantañ. Ur mailh eo war an dachenn-se peogwir e oa e-touezh ar re wellañ da geñver ar c’hampionadoù Breizh. Pa oa anezhe c’hoazh, c’hwec’h vloaz zo. Da lâret ur bed all. Ur wech e oa tost-tre da gaout ar maout. Muioc’h dipitet egetañ a oa bet Enora. Bremañ pa vez ken diaes kavout boued e vo ur chañs vras dezhe kaout un den eveltañ gant ur varregezh ken dibaot avat. Keit ma c’hallo displegañ an dra-se dezhe a-raok bezañ lazhet…\nD’an 18 a viz Mae 2020 en doa disklêriet Prezidant Trump e oa oc’h ober gant ar glorokine daoust da alioù strizh medisined e vro. « Abaoe dek devezh e tapan ur bilulen bemnoz. Klevet a ran traoù positivel-tre diwar he c’hont. Petra ‘m eus da goll ?» en doa twitet. D’ar mare-se ne ouie ket c’hoazh e kollfe e vuhez abalamour d’al louzoù-se. Da vare Nedeleg 2020, ne oa ket bet kaset d’an Anaon gant ar C’horonavirus met gant un gwallzarvoud kalon. Pa vez ur paotr kozh-mat eveltañ o vevañ gant ur plac’h kalz yaouankoc’h ha koant war un dro eo furoc’h dezhañ chom pell diouzh al louzeier a sko war ar galon ! Bezañ fur ne oa ket ar pezh a glote ar muiañ gant Donald Trump. Met d’ar mare-se e oa dija kement a bennoù-bras o vervel bemdeiz ma n’o doa ar c’heleier-se graet berzh ebet. Ur bloavezh a-bezh o klevet titouroù dislavarus diwar-benn ar c’hleñved ne chome ket kalz a dud ken o sellet ouzh ar skinwel. Un dra a oa sur : ar maout a oa aet gant ar c’horona e fin 2020. O redek ar bed e oa bremañ, laouen ha disoursi.\nDiaes e oa gouzout petra a oa ar gwashañ evit ar vro : an ospitalioù a oa leun-kouch gant ar re glañv pe an 30 % eus an dud hag a oa dilabour. Alies a-walc’h e oa ar memes re… E miz Meurzh 2021 e oa deuet ar sondajoù da vezañ ken brein evit prezidant Macron hag e c’houarnamant ken e oa bet ret dezhañ mont kuit. Daoust d’ar C’horona o redek e pep lec’h dre ar vro evel ul loen gouez e oa bet galvet ar bobl evit dilenn unan a vefe e-penn ar pezh a chome c’hoazh eus ar Republik. Pr. Raoult, an itron Le Pen evel-just, Jean Marie Bigard, hag ur bern re all a oa war ar renk. War ar seblant e roe ar virus nerzh d’ar re ne oant ket tapet gantañ ! Christian Troadec a oa war ar renk ivez. E bal a oa e teufe Breizh da vezañ ur vro dizalc’h peogwir n’e oa ket ken fall stad ar bandemiezh enni. Ne oa ket bet ret ober un eil tro koulskoude. D’ar c’hentañ a viz Ebrel e oa bet dilennet Pr Raoult prezidant Bro C’hall gant 82 % eus ar vouezhierien. Nemet 10 % anezhe a oa deuet da votiñ. Ar re all a oa chomet er gêr gant ar spont pe er vered gant ar virus.\nEmañ bremañ Yann o kerzhet war ar pezh a oa bet un hent pemp bloaz zo. An ekologourien a vefe laouen bremañ o welet ar geot o kreskiñ a-dreuz an ter-douar. Lapoused a bep seurt a gan tro-dro dezhañ hag a lak e vale skañvoc’h. Gwez bihan a glask sevel o fenn daoust da ziouer a zour. N’int ket direnket gant ar c’hirri kennebeut. N’eus ket anezhe ken… A-hed an hent e wel Yann korfoù-marv e-leizh. Tud taolet er foz pe astennet war an hent. Gwelet anezhe n’eo ket ar gwashañ tout… met ar flaer eo. Gallout a ra lakaat e zoualagad da sell e lec’h all met e fri a rank eñ analañ ar c’hwezh vrein-se. Al lodenn vrasañ anezhe a zo hep dilhad, laeret gant ar re a chom bev c’hoazh. An naon hag ar muntroù a lazh muioc’h bremañ eget ar virus a soñj Yann. A-wechoù ivez e vez binvioù elektronik e-leizh tro-dro dezhe : pellgomzerioù hezoug, urzhiataerioù, tablezennoù… Traoù laeret gante moarvat… Perak ‘ta ? N’eus rouedad tredan ebet ken. Na skingomz, na skinwel, na Netflix , na Amazon evit urzhiañ ur produ didalvez. Ken boas eo bet an dud da gaout binvioù a bep seurt ne c’hallont ket mirout a dapout anezhe bremañ pa emaint digoust. Trec’h an ekologourien pe fin ar bed ?\nEmañ Yann o klask war-lerc’h botoù a-feson. Poan dreid en deus gant e re. Re vihan int. Redet eo kuit diouzh ar skwat en ur dapout ar pezh a c’hallfe reiñ ur chañs dezhañ da chom bev. An holen, an arbalastr, un nebeud dilhad, skeudennoù eus Enora ha tammoù boued en deus gallet kavout. Ne oa tamm ebet ar mare da straniñ. Setu perak emañ e dreid e botoù unan all. Dre chañs e kavo unan marv hag a vo laouen da brofañ e re dezhañ.\nE miz Du 2021e oa ar c’hleñved-red o skeiñ adarre e bro India. Met kalz gwasoc’h eget ar wech kentañ.D’ar mare-se o doa lâret prederourien c’houiziek ‘zo e ranke an Indeziz dibab etre mervel gant an naon pe vervel gant ar C’horona. Ar wech-mañ e vervent gant an daou ! Ar miliadoù a oa deuet da vezañ milionoù. Ne oa ket kaoz eus morgoù nag eus interamantoù ken. Lakaet e veze ar re varv e bezioù-boutin. Ar re binvidikoc’h anezhe. Ar re all a oa lezet er straedoù, er riblennoù-straed, er savadurioù, e lec’h ma oant marvet ; a-wechoù, dre chañs evite e vezent lakaet e seier plastik. Ne veze ket graet an diforc’h ken etre ar re vev, ar re o vont da vervel hag ar re varv. Flaer spontus ar marv a c’holoe ar re vev. « N’eus ospital, na medisin, na stad ebet ken. N’eus den ebet ken evit ober war ho tro. Trec’hed omp gant ar c’hleñved-red-mañ. Emañ ar gevredigezh o vont da darzhañ » o doa diskleriet prezidant ar vro en e zisklêriadur diwezhañ.\nEvel-just, amañ er vro e oa bet politikerien a-boell, medisined varrek war dachenn ar skinwel, kazetennerien deodek ha chaokerien keleier o asuriñ ne c’hoarvezfe ket seurt disac’hadeg du-mañ. « Ur vro baour eo India, re vras eo hi gant ur Stad wan hag ur bobl divarrek da chom bac’het er gêr. »\nNe ouient ket ar valbouzerien-se e vefent dindan ar memes gwask un nebeud mizioù diwezhatoc’h !\nKerzhet a ra Yann bepred. Emañ ar c’hoadeier o tostaat. Ma ne vefe ket eus ar flaer euzhus hag eus ar c’horfoù-marv e vefe brav a-walc’h e droiad war ar maez. Kan al lapoused a c’holo bremañ an tarzhadennoù o tont bep ur mare eus ar gêr vras. Al loen gouez n’int ket direnket kalz gant mab den ken na gant e broduioù na gant e drouz. Lapined zo e-leizh, gwelet a ra roudoù moc’h-gouez e pep lec’h, lapoused a bep seurt ha bep liv na vezent ket gwelet dre amañ a-raok. Pa oa bet bac’het an dud e-pad daou viz pemp bloaz zo o doa gallet al loened kaout un tamm frankiz met da c’houde ha buan a-walc ‘h e oa deuet o zrubuilhoù en-dro. Bremañ, marteze, o deus komprenet e chomo an natur er stad emañ hiziv. Pal an ekologourien zo deuet da wir, en ur stad ne c’halljent ket biken ijinañ. Ur bed hep CO2 pe dost ! E miz Mae 2020 e skrive Nicolas Hulot en e « vanifesto evit ur bed nevez » : « Prest evit cheñchamantoù don en hor c’hevredigezh e rankomp bezañ. Emañ hor sevenadur degouezhet en ur forc’h. Ar bed o tont a vo disheñvel bras. Deuet eo an amzer da c’hoantaat traoù simpl» Sinet e oa bet gant 200 penn bras.\nTres ur glasc’hoarzh a vez damwelet war muzelloù Yann.\nNeuze e miz Mae 2021 e oa Pr Raoult e penn bro C’hall. Diouzhtu en doa dilojet ar prezidant gant ar gouarnamant eus an Elise da enezenn ar Cité. An arme a oa war evezh dalc’hmat tro-dro an enezenn. Evit mont en darempred gant ar prezidant nevez e oa ret tremen pemzek devezh dispell e enezenn St Louis pe bezañ gwisket evel ur c’hosmonot ! Met daoust d’ar strivoù a veze graet gante e oa ar virus o foetañ bro buanoc’h-buanañ. D’ar mare-se e ranke pep hini lonkañ tapadennoù klorokine a-raok bep pred. Dougen ur maskl noz-deiz a veze un dra ret. An Iliz zoken he doa klasket kinnig diskoulmoù : dour benniget Lourdes a veze gwerzhet un tamm e pep lec’h. Lod a eve anezhañ gant klorikine. Daoust d’ar c’hleñved e oa manifestadegoù e-leizh : a-eneb ar gouarnamant evel-just, a-eneb an enkadenn sokial, evit kaout labour, evit kaout boued, a-eneb ar re a oa o tont eus broioù all…Plijet mat a oa ar C’horona gante !\nUn derzhienn foll ha direizh a c’holoe ar bed. E pep lec’h e lamme ar gouarnamantoù, e pep bro e veze tud o manifestiñ, ne ouien ket perak ken. Harzhoù, mogerioù, klouedoù a veze savet e pep lec’h : Trump a vije bet laouen !\nKerzhet a ra Yann bepred. Santout a ra ar skuizhder o sevel en e gorf. Ne c’hall ket lâret abaoe pegeit en deus kuitaet ar gêr vras ha korf Enora. Un nebeud tud a vez gwelet a-hed an hent. Un nebeud re avat. Ret eo dezhañ chom war evezh. An arbalastr hag ar sac’h bras war e gein a vefe ur preizh a-bouez evit tud hep damant. Al lodenn vrasañ anezhe.\nAlies e wel gant spont e vank un tamm kig eus ar c’horfoù-marv astennet war vord an hent. Daoust hag eñv int bet tennet kuit ha debret gant loened pe gant tud ? Ken beuzet emañ en e soñjoù du ken n’eus ket merzhet ar plac’h a zo gant he bugel dindan ur wezenn en tu all d’an hent.\n– « Da belec’h emaoc’h o vont ? »\nLammat a ra Yann, sabatuet hag aonik war un dro. Gwelet a ra ur plac’h yaouank morlivet gant ur bugel en he c’hichen, tri pe pevar bloaz dezhañ. Treut ha gwisket fall int o daou. Lennet e vez an dizesper en o daoulagad. Abaoe pegeit emaint aze ? Diouzhtu eo splann evitañ ne rank ket sikour anezhe. N’eus netra da reiñ dezhe. Kinnig dezhe dont gantañ a vefe sot-magn. Chañs ebet evite da chom bev ! Ur plac’h yaouank ha koant ouzhpenn-se a vefe un abeg all evit lakaat krog war e draoù\n– « Ne ouian ket. Chañs vat deoc’h ! »\nGouzout a ra n’o deus ket kalz a chañs d’en em dennañ.\nE miz Eost 2023 e oa deuet en-dro ar virus e Afrika, da wir ar wech-mañ.\nDija e 2020 e oa bet kaoz eus manifestadegoù e Tunisia a-eneb reolennoù strizh ar gouarnamant. Unan all e Lagos ha da c’houde meur a hini er brasañ kêrioù e Afrika o doa roet nerzh ha lañs d’ar c’hleñved. Milionoù a dud o huchal stok-ha-stok a oa bet ur prof dispar evit ar C’horona. Ur baradoz evitañ. Un nebeud mizioù war-lerc’h e oa kement a dud marvet war ar straedoù ken e oa bet ret sevel tantadoù bras evit deviñ ar c’horfoù. Mare bosenn ar Grennamzer a oa deuet en-dro met gant dek gwech muioc’h a dud war an douar.\nAr virus ne oa ket e-unan o skeiñ war an Afrikaned. Da netra a veze kaset an eostadoù hag al loened gant tommadur an hin. Diwar ziouer a zour e save brezelioù etre pobloù. Abaoe pell zo ne oa na gouarnamant na stad ebet ken. Ar pennoù bras a oa deuet da glask repu e Europa en o c’hastelloù.\nWar o lerc’h e oant milionoù o klask treuziñ ar mor Kreizdouar. Forzh petra a c’hallfe dougen un den d’an tu all d’ar mor a oa lakaet da vag. Gortozet e vezent gant ar pezh a chome eus an armeoù a denne war ar paour kaezh tud-se evit kas anezhe d’ar gêr. Met ne oa netra a c’halle herzel unan a oa o vervel gant an naon da vont dreist ur voger. Setu penaos e oa bet aloubet Europa gant milionoù a Afrikaned ha gant ar virus a oa gante.\nGwashañ diaweladurioù ar « golapsologeourien » en em gave gwir.\nDiouzhtu goude e gejadenn gant ar plac’h yaouank en deus kavet Yann suroc’h kuitaat an hent. Forzh penaos emañ bremañ er c’hoadeier. Strafuilhet mik eo e spered. Perak ‘ta en deus lezet ar plac’h-se hec’h-unan gant he mab. Petra he dije lâret Enora ? Gouzout a ra emañ bremañ e-kreiz neblec’h. Amañ e vez pep hini o stourm evit kaout boued ha chom bev. Traoù simpl hag aes da gompren ! Heuliañ a ra bremañ ur wenodenn en ur c’hoad pin. Ne oar ket da belec’h e kas ha ne wel ket roudoù baleerien all warni. Penaos e c’hallo mont e darempred gant tud ar c’hamp ? Ne wel diskoulm ebet. Skuizh-marv eo ha gant an noz o tont eo gwelloc’h dezhañ klask ur goudor bennak ha debriñ an tammoù boued a chom en e sac’h. Kof moan, poan dreid ha anken a vo programm an noz. Warc’hoazh vo un deiz all. Diouzh a vo kont e raio.\nMet ne oar ket c’hoazh e oa ar plac’h gant he babig o teurell ur sell war ar re a oa o tostaat ouzh ar c’hamp. Kerkent ha ma oa aet kuit Yann e oa aet da gemenn he re. Yann ne oar ket kennebeut eo bet dibabet gant tud ar c’hamp e rankint lazhañ an holl re a glasko mont en darempred gante. Kement a dud a zo o tec’hel kuit diouzh ar gêr vras ma n’emaint ket evit degemer hini ebet ken. Truez ebet ouzh ar re wan e 2025 !\nE penn-kentañ 2023 o doa kroget ar re binvidikoc’h d’en em staliañ e gêriadennoù hag e lec’hioù difennet gant mogerioù, kaelioù uhel, bunkerioù ha bezenoù, armoù e-leizh gante. Amzer ar Grennamzer a oa deuet en-dro da vat ! Enne e oa parkeier bras a-walc’h evit sevel chatal, produiñ frouezh ha legumaj. Truez ebet ouzh ar re o doa naon. Met al lodenn vrasañ anezhe a oa bet aloubet koulskoude gant tud o klask boued peogwir e veze goulo ar gourmarc’hadoù aboe pell-zo. Ur bern anezhe a oa bet lazhet met bewech e oa bet kavet un tu gante da zont e-barzh seurt baradozioù prevez.\nSetu ma oa bet ret d’ar pennoù bras galloudus kavout un diskoulm all. e miz Ebrel 2020 he doa lâret Jacinda Ardenn, prezidantez Zeland Nevez, ne oa virus ebet en he bro ken. Da c’houde e oa bet serret krenn harzhoù ar vro. Ar pezh a zo aesoc’h pa vez ar vro un enezenn. Jeff Bezos, paotr an Amazon, en doa kinniget e 2023 da stad Zeland Nevez degas di tout ar pezh a oa en e stalioù. En eskemm da zegas di boued ha marc’hadourez e-leizh e tegemerfe ar vro an holl re war ar roll kaset dezho. Ar re binvidikañ er bed a oa war ar renk, tud ar GAFAioù, re an Nasdaq, re ar mediaoù, kanerienha kanerezed brudet, medisined ar skinwel, ha kement ‘zo…. Ur seurt GAZA evit ar GAFAioù met war an tu gin.\nUr bloavezh goude e oa deuet Jeff Bezos a-benn da vezañ prezidant ar vro.\nDihunet gant an heol, n’eus ket kousket kalz Yann. Diaes da gaout ur c’housk habask pa vez ret chom war evezh, gant trouz al loened tro war-dro, gant koll Enora war e chouk ha dremm ar plac’h yaouanken e spered. Sklêrijenn flour an heol a-dreuz ar gwez, kan nerzhus al lapoused hag avel fresk ar mintin a ro digarezioù dezhañ da vezañ habask un tamm evit ur pennad.\nMet ne bad ket gwall bell. Beuzet un tammig en e soñjoù laouen n’en deus ket merzhet an dud, dek bennak anezhe, o kelc’hiañ anezhañ. Kuzhet emaint a-dreñv ar gouez evit poent. Armoù zo gante. Chañs ebet evit Yann ar wech-mañ.\nTizhet eo gant ur saezh en e gostez a-raok dezhañ kaout amzer da gompren ar pezh a c’hoarvez. Saezhioù all zo tennet warnañ ha n’eo ket gwall bell a-raok mont d’en em gaout gant Enora en ur bed all. Ur bed ne c’hall ket bezañ gwasoc’h eget hemañ.\nE 2090 pe 2120, ne vern, ne oa den ebet ken evit kontañ ar bloavezhioù. Ne oa ket kaoz ken eus ar C’honora er mareoù-se. Ne oa ket kalz a dud o kaozeal forzh penaos. An nebeud re hag a chome eus ar c’houenn HomoSapiens a oa o klask treuzvevañ e-mesk dismantroù ha diskaroù ur bed kollet. Al loened gouez a oa e penn ar jeu adarre. Amzer an neolitek a oa deuet en-dro. Daoust dezhañ bet desket mat ne oa ket bet Homo Sapiens gwall fur !\nYa, ar wirionez a oa gant ar re a lâre « e vefe disheñvel mik ar bed goude ar C’horonavirus ». Pell, pell zo.\nD’an 3 a viz Eost 2020\nPosted in Danevell\nPublished by kevredigezh Ti ar brezhoneg\nGwelout an holl notennoù gant kevredigezh Ti ar brezhoneg\n‹ PreviousPred e Ti Jos / Repas chez Ti Jos\nNext ›Kala Goañv\n« Gwe Du »


Pajenn:Perrot - Bue ar Zent.djvu/297 - Wikimammenn\nPajenn:Perrot - Bue ar Zent.djvu/297\nviret outi da zevel ken. Ar siellou eo ar promeseou fall o deus grêt ; ar c’hedourien eo ar vignoned fall a zarempredont. Koulskoude, daoust pegen don eo sebeliet ha pegen mat miret, o fe a venn sevel a-wechou. Eun darvoud bras c’hoarvezet, eur maro digouezet a dôl-tarz a zo barrek da lakat ar fe koz da dôl he men-be. Gwaz a ze, avat, ma virer outi neuze da zevel, rak Jezuz a c’hell dont da skuizan ; mont a c’hell pelloc’h da glask eneou muioc’h leal ha muioc’h glan.\nDa gentan, Anselm, o skei war manati ar Beg, ne c’houlenne dor-zigor nemet keit m’en devoa ezom da chom evit kaout eun tamm deskadurez ; mes pa oe bet o vevan eus bue ar venec’h epad eur bla, e kavas an tanva ken-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/297&oldid=140552 »


Journal de Renaud Camus, mercredi 26 mars 2014\ncréée le jeudi 27 mars 2014, 11 h 15\nmodifiée le jeudi 27 mars 2014, 11 h 19Mercredi 26 mars 2014, minuit vingt. Ce n’était pas vingt conseillers sur une liste de vingt et un, qu’il fallait élire à ~~~~~~~, ~~~~~ dix ~~~~ ~~~~ ~~~~~~ ~~~ ~~~~~, ~~~ onze ~~~~ ~~~~ ~~~~~~ ~~~ douze, je ne ~~~~~ ~~~~~. ~~~ ~~~~~~~~~~ ~~~~~, ~~~ ~~~~~~ ~~~~~~, ~~~ ~~~~~~ ~~~ ~~~~. ~~~ ~~~ ~~’~~~ ~~~~~~~ ~~~~~~, ~~’~~~~ ~~~ ~~~~~~~~ ~~~ ~~~ ~~~~~~ ~~~~ ~~~~~~ ~~~~~~~~. ~~~ me suis rangé ~~ ~~~~~~ ~~~~~~~~ ~~~~~~~~, ~~~~~ ~~’~~~~~~~~~~~ ~~~~ ~~~ ~~~~~~~~~~~, ~~~~ ~~~ ~~~~~~, ~~~~~~ alphabétique, ~~~ ~~~~, ~~~~~ ~~~~ ~~~~~~-~~~, ~~~ ~~~~~~~~ ~~~~~~~~~, ~~~ ~~~~ ~~~~~ ~~~ ~~~~~~ sortant, était injustement ~~~~~~~~~~~~ — ~~~ ~~~~~~~~ ~~~’~~~ ~~~~~~~~~ ~~~~~ ~~~~~~ ~~~~~~~~~ ~~~ ~~~~ ~~~~~~~ ~~~~~~~, ~~~~~~ ~~~’~~~ ~~~ ~~~~~~~~ ~~~~ ~~~~~ ~~~~ ~~~~~ ~~~’~~~ ~~~~~~~~ ~~~~~~~~~~~ ~~~~~ ~~~ ~~~~~~ noms.\nCependant, malgré mon ~~~~~~~ (~~~ ~~ ~~ ~~~~~ ~~~~~~~~~ ~~~~~~~~), ~~~ ~~’~~~~ ~~~~ ~~~~ ~~~~ ~~ ~~~~ ~~~~~~~~. ~~’~~~~ ~~’~~~~~~ ~~~~~ ~~~ ~~~ ~~~~ ~~~~~~~~’~~~~ ~~~’~~~ ~~~~~~~ ~~~~~~~ ~~~~~~ ~~’~~~ avait été élu ~~~~~~~~~~~. ~~~~~ ~~~ ~~~ ~~’~~ ~~~~ ~~~~. ~~’~~~~ ~~~~ ~~~~ ~~~~ ~~ ~~~~ ~~~ ~~~~~ ~~~~~~. ~~~ ~~~ ~~’~~~~~ ~~’~~~ ~~~~~~ ~~~~~~~~~, ~~~~~~ ~~~~ ~~’~~~~~~, ~~~~, ~~~~~~ seul sur liste ~~’~~~ ~~~~~~ ~~~~~~ ~~~ ~~~~~~~~~~ ~~~’~~~ ~~~~ : ~~~ ~~~~~~~~~, ~~~ ~~~~~~, ~~~~~~~~~ ~~~~~~~~~, ~~~ ~~~~~~~~~~~~ ~~~~~, ~~~ ~~~~~~~~~, ~~~ ~~~~~~ ~~~~~~~~~~~~~~ — ~~’~~~~ ~~~ ~~~~~~ ~~’~~~~~~~~~~~ ~~~~ j’ai retirée de ~~~~~~~, ~~~~~ ~~~~~~ ~~~~~~~~~~~, ~~~~~~~~~~~ ~~~ ~~~~~~~~~~~~~~ ~~~~~ ~~~~, ~~~ ~~~~~ ~~~~ ~~~~~~~~. ~~~~~~-~~~ ~~~~~ ~~~ ~~~~ ~~~~~~~~, ~~~~~~ ~~~~~~~~ ? ~~~ ~~~~~, ~~~~ ~~~~~~ ~~’~~~~~~ ~~~~ ~~~~~~, et ayant déjà ~~~~~~~ ~~~~~~~~~~ ~~~~~~~~ ~~~ ~~~~~~~~~~~ ~~~~~~~~~~, ~~~~ ~~~~~~~~~~ ~~~~-~~~ ~~~~~, ~~~~~~~~ ~~’~~~~~~~ ~~~~~~, ~~~ ~~~~~~ ~~~~~~~ ~~~~~~-~~~~~ ~~~~, ~~~ ~~~ ~~~~~~~~~~~~~ ~~~~, ~~~~ ~~’~~~~~~ ~~~~~~ ~~~~~~ ~~~ renouveler entièrement l’équipe ~~~~~~~~~~~, ~~~ ~~~ ~~~~~~~~ ~~~ ~~~~~~~~~~~ ? ~~~ ~~~ ~~~~~ ~~~~. ~~’~~~~~~~~ ~~~~~ ~~~ ~~~~~ ~~~~ ~~~ ~~~~~~~~~~, ~~~~~~~~~~~ ~~~~~~~~~ ~~ ~~~~ ~~~~~, ~~~~~ ~~~~~ ~~~ ~~~~ ~~~~~, pour ce malheureux. ~~~ ~~~~~ ~~~~~ ~~~~~~ ~~~~~ ~~~~. ~~~ ~~~~ ~~~~~~~~~~ ~~~~ ~~~~~~~~~~~ ~~~~~ ~~~~~, ~~ ~~~~~~~~ ~~~~~~~ ~~~’~~~ ~~ intervienne.\nPour ~~~ ~~~~~ ~~’~~~ ~~~~~~~ ~~~ ~~~~~~, ~~~~ ~~~~~~~~~~~ tout à fait ~~~ ~~~~~ ~~~ ~~~ ~~~~~~~, ~~~~~~~ ~~~ ~~~~~~ abrégée :\n« Détester ~~~ ~~~~ ~~’~~~~~~~~~ ~~~~ ~~~ ~~~~~~ ~~~ ~~~ ~~~~~~~, ~~~~~~~~~ ~~~~~~~~~ ~~~ ~~~~~. ~~~ ~~~~~~~~~~ ~~~~~~~-~~-~~~ ~~ ~~~ haine de l’Union européenne ? »\nIl ~~~~~~~~ ~~~ ~~~~~~ ~~~~~~ ~~~~ “~~~~~~~~~~”. ~~~ ~~’~~~~~~~~ ~~~~ ~~’~~~~~~~~~~~ ~~~ ~~’~~~~~~~ ~~~~~~ ~~~~ “~~~~~~~” — ~~~~~ ~~’~~~~ ~~~~~~~~~ ~~~~ ~~~~ ~~~ ~~~~~~ ~~~ ~~’~~~~~~~~~. ~~~~~~~ minorité au sein ~~’~~~~ ~~~~~~~~~, ~~~~~~~~~~~ ~~~~~~ ~~~~ ~~~~~~~~~~~~~~~~~, ~~~ ~~~~~ ~~~ ~~~~~~~~ ~~~~~~~~~~~ ~~~~~ ~~~~ ~~~~~~~~~~ ~~~~~~~~~~, ~~~~~ ~~~ ~~~~~ ~~~ ~~’~~~-~~~~~~~~. ~~’~~~ ~~~ ~~~~~ ~~~~~~ ~~~~ ~~ ~~~~~~~~~~ autour de moi ~~~~ ~~~ ~~~ ~~~~~ ~~~~ ~~~~~~ ~~~~~~~ ~~~~ ~~~~ ~~~~~~~~~~~ ~~~ ~~~~~~ ~~ ~~~ ~~~~~~~~~~ ~~~~ ~~~~~~~~~~ ~~~ ~~~~~~~~~~ ~~~~~ ~~~~ ~~~ ~~~~~~~ ~~~~~~~~~~ ~~~~ ~~~~~~ ~~~~~~~~~~ change et que ~~~~ ~~~~~~~~~~-~~~ ~~~~~~~ ~~~~~~~~~ ~~~ ~~~~~~~~ : ~~~~~~~~~~ ~~~’~~~ ~~~~~ ~~~~ ~~~~ ~~ ~~’~~~~~~ ~~~~~~~~~~~ ~~~ ~~~~ ~~~ ~~~~~~~ ~~~ ~~~~~~. ~~’~~~~~~~~~ ~~~~ ~~~~~ ~~~~ ~~~ ~~~~~ ~~’~~~~~~~~~ de l’Europe et ~~~ ~~~ ~~~~~~~ : ~~~ ~~~~~ ~~~~ ~~~~~ ~~~~ ~~~~~~~~~~~~~~~~~ ~~’~~~~~~~~~ ~~~~~ ~~ ~~~~~~~~ ~~~ ~~~~~~~~ ~~~ ~~~~~ ~~~ ~~~~~~~~ ~~~~~~~~~~~~~ ~~~ ~~~~~~~~~~. ~~~~~~ ~~~~ ~~~~~~~ ~~~ ~~~ veut pas abolir ~~~ ~~~~~~~, ~~~~~~~ ~~~ ~~~~~~~~~~~~ ~~~’~~~ ~~ ~~~ ~~~~ ~~~~~~~~~~~~~ ; ~~~~~ ~~~ ~~~~~ ~~~~~~~ ~~’~~~~~~ ~~~~~~~~~~~, ~~ ~~~~~~ ~~~ ~~’~~~~~~~~~ ~~~’~~~ ~~~~~ ~~ ~~~~ ~~~~~~~~~~~. ~~~ ~~~ semble qu’il y ~~ ~~~ ~~~~ ~~~~~~~~~~~~~~, ~~~ ~~~~~~~ ~~~ ~~~~~~~~. ~~ ~~~~~ ~~’~~~ ~~~ ~~~~~~~~~ ~~~~ ~~~ ~~~~~~~ ~~~~ ~~~~ ~~~~~~~~ ~~~~~~~ ~~~ ~~~~ ~~’~~~~~~~ ~~’~~~~ ~~~~~, ~~~ ~~’~~~~~~ européenne moins que ~~~~~. ~~~~~ ~~’~~~~~~~ ~~~~ ~~~~~ ~~~~ ~~~~ ~~~~~ ~~~~~~~~, ~~~~~ ~~~~~~ ~~~ ~~~~~ ~~~~~~ ~~~~~~~~~~~~~, ~~~ ~~’~~~~~~ ~~~~~~~~~~~ ~~~ ~~~~~~ ~~~~~~~~~~~~~~~~~ ~~~’~~~~~ ~~’~~~~ ~~~~~~~. ~~~~~~ ~~~~~~ ~~~~ mauvaise, j’en conviens. ~~~ ~~~~~ ~~~ ~~~~~~~~~ ~~~~~ ~~~~~~~~~~~~~. ~~~~~ ~~~ ~~~ ~~~~~ ~~~~ ~~~~~~~~~ ~~~ ~~~~ ~~ ~~~~~ ~~~~ ~~~~~. ~~~ ~~~~~ ~~’~~~ ~~~~~~~ ~~~~~~~ ~~~~~ ~~~ ~~~~~~~~~ ~~~~~~~~~~~~~ l’esprit, ne serait-ce ~~~’~~~ ~~ ~~~~~~~~~~~~~ l’esprit, ~~~~~~~~~~ : ~~’~~~~, ~~~ ~~~~~~~~, ~~~ ~~~~~~~~~~~~~, ~~’~~~~~~~~~ ~~~ ~~~~~~~~~~~~~.\nvoir l’entrée du mercredi 26 mars 2014 et son image dans Le Jour ni l’Heure


Pajenn:Perrot - Bue ar Zent.djvu/434 - Wikimammenn\nPajenn:Perrot - Bue ar Zent.djvu/434\nAr zant-man, Fernando eus e hano badeziant, a deuas er bed en kêr Lisbon, er Portugal, er bla 1195. E c’hoant da dizout prim ar zantelez a lakas anezan, d’an oad a bempzek vla, da c’houlenn digor digant chalonied sant Augustin, en Koïmbr. Dek vla a dremenas en o zouez, ha n’o devoa holl nemet meuleudi da rei d’ezan, evit e aked d’ar beden ha d’ar studi.\nEun devez e oe digaset da Goïmbr korfou pemp manac’h eus a Urz sant Fransez, bet merzeriet en Afrik gant ar Vuzulmaned. An den yaouank, ouz o gwelet, a c’hoantaas gonid evelte kurunen ar verzerenti hag a c’houlennas bezan digemeret en o Urz. En eur gemer gwiskamant sant Fransez, e kemeras ive an hano a Anton.\nDaou vla goude, e oe lezet, war e c’houlenn, da vont da brezek ar fe d’an Afrik. Leun a levenez, o sonjal e c’hellje skuilh e wad evit Jezuz-Krist, Anton a gemeras hent ar Marok. A-vec’h digouezet eno, ma kouezas klanv. Eur wech pare, o welet n’hallje ket, er vro-ze, gonid kurunen ar verzerien, e savas war eul lestr da zistrei d’ar Por-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/434&oldid=140705 »


(Adkaset eus Arianna)\nPennadoù all zo diwar-benn an anvioù-badez Ariadna hag Ariane.\nAriadne, hervez Sebastiano Ricci\nKyliks eus ar livour Aison (war-dro 425–410 Kent J.-K., M.A.N., Madrid) ma tiskar Theseüs ar Minotaor e-kichen un templ\nTresadenn an delwenn Ariadne auf dem Panther gant Johann Heinrich Dannecker\nAriadne (Ἀριάδνη, Ariádnê e gregach) a oa merc'h da Vinos, roue Kreta, ha da Basifae, e mojennoù Hellaz kozh. Ur ribitailh bugale o doa bet he zud. C'hoar e oa enta da C'hlaokos, Katreüs, Androgeos, Akakallis, Deukalion, Faidra ha Ksenodike. Hanterc'hoar e oa d'ar Minotaor ouzhpenn ivez.\nStag eo hec'h anv\nouzh anv Theseüs, en em gannas ouzh ar Minotaor,\nouzh anv an doue Dionysos, tad he bugale-hi.\n1 Mojennoù Ariadne\n1.1 Ariadne ha Theseüs\n1.2 Ariadne ha Dionysos\n1.3 Hag un doueez e vije bet Ariadne?\n2 Orinoù minoean Ariadne\n4 Ariadne en arzoù\nMojennoù Ariadne[kemmañ | kemmañ ar vammenn]\nAriadne ha Theseüs[kemmañ | kemmañ ar vammenn]\nAbadenn evañ gant Dionysos hag Ariadne. Arz gresianeg-ha-boudaat eus Gandhara, IIIe kantved kt JK.\nSikour a reas ar merc'hetaer Theseüs da gavout dor ar milendall da vont d'ober e stal d'ar Minotaor. Prometiñ dimeziñ ganti a reas an haroz, ha mont da zibunañ ur bolotenn roet ganti bep ma'z ae dre ribouloù ar milendall. Met ur wezh lazhet ar Minotaor e voe dilezet Ariadne gant an haroz, a blije dezhañ Faidra muioc'h evit he c'hoar, war enez Dia, a vez kemeret alies evit Naksos.\nAriadne ha Dionysos[kemmañ | kemmañ ar vammenn]\nAn doue Dionysos o vambochat, hag Ariadne war e varlenn. Arz gresian-bouddhaek eus Gandhara, IIIe kantved.\nTremen a reas Dionysos dre an enez ha kavout Ariadne en ur mor a zaeloù. Ken fromet e oa gant he glac'har ma kasas anezhi gantañ betek Lemnos. Frealziñ a reas anezhi ha chom a rejont asambles. Genel a reas meur a vugel, en o zouez Keramos, Thoas, Oinopion, Eurymedon, Flias, Preparathos ha Stafylos.\nHervez hengounioù all e vije marvet gant ar glac'har war an enezenn pe e vije bet lazhet gant Artemis war goulenn Dionysos, e Dia. Kavout a reer an hengoun-se e levr Homeros.\nAdkemeret eo bet gant Racine en e werzennoù brudet :\nHervez un hengoun all e vije bet disoñjet gant Theseüs sammañ anezhi e bourzh e lestr, hag abalamour da se e vije bet disoñjet gant Theseüs cheñch gouelioù e vag. Dleet e vije bet dezhañ lakaat gouelioù gwenn evit diskouez e oa bet trec'h. Sevel a reas ur vorennn en-dro d'ar vag a guzhas anezhañ hag a drevarias spered Theseüs. Kaset e oa ar c'hastiz-se dezhañ gant an Doueed en abeg d'e drubarerezh. Ar roue Aigaios, tad an haroz, a oa o c'hortoz distro ar vag war devenn Aten. Pa welas ar gouelioù du, sin a gañv, e kredas e oa marvet e vab hag en em daolas war e benn er mor.\nHag un doueez e vije bet Ariadne?[kemmañ | kemmañ ar vammenn]\nHervez Kerenyi e vije bet unan eus doueezed ar frouezhusted e Kreta, hag azeulet e veze e Naksos, Delos, Kiprenez hag Aten. Koulskoude e voe ankouaet hec'h orin doueel.\nOrinoù minoean Ariadne[kemmañ | kemmañ ar vammenn]\nAr vitologiezh c'hresian ne ra ket anv eus ar fed e vije un itron mestrez war ar milendall e Kreta. Gwir eo e oa tremenet kantvedoù abaoe. Un dablezenn skrivet er skritur linennek B, kavet e Knosos, a zanevell koulskoude ur prof "mel evit an holl zoueed ; mel evit mestrez ar milendall". An holl zoueed a-gevret a reseve kement a vel ha mestrez ar milendall hec'h-unan. A-hervez e tlee bezañ un doueez pouezus-kenañ.\nMarteze eo an itron-se a adkaver en Ariadne. En Ilias Homeros e lavarer marteze e oa bet ar milendall ul leurenn-dañs a oa bet graet evit Ariadne kentoc'h eget Minos. E-touez an tresoù engravet gant Hefaistos war skoed nevez Akilleüs, unan eus an traoù diskouezet a oa ul leurenn-dañs "evel an hini treset gant Daidalos e kêr ec'hon Knosos evit Ariadne he rodelloù koant". Taolennet e oa ar "milendall dañs" zoken war ar skoed, "ma tañse warnañ gwerc'hezed en oad da zimeziñ ha paotred yaouank gant dorn an eil war arzorn egile ... o treiñ ken distroñs war o zreid mibin ha turgn ar poder ... hag e tañsent eno a-linennoù evit kejañ an eil re gant ar re all."\nUn anv-badez saoznek hag alamanek eo Ariadne.\nAriadne Artiles, gwiskerez dilhad spagnol, brudet he feskennoù gant ur golo eus ar gelaouenn Elle.\nAriadne en arzoù[kemmañ | kemmañ ar vammenn]\nGwelout ivez ar pennadoù Ariadna hag Ariane.\nAriadne auf Naksos, ur c'hoarigan savet gant Richard Strauss.\nAriadne, ur pezh-c'hoari gant Alan Alexander Milne e 1924.\nAriadne Oliver e romantoù Agatha Christie.\nAriana Dumbledore, c'hoar da Albus Dumbledore e levrioù Harry Potter.\nAriadne auf dem Panther, gant Johann Heinrich Dannecker:\n↑ (Phèdre, I, 3)\nKerenyi, Karl 1976. Dionysos: Archetypal Image of Indestructible Life, ha dreist pep tra al lodenn I.iii «The Cretan core of the Dionysos myth» (Princeton University Press, Princeton)\nRuck, Carl A.P. ha Staples, Danny, 1994. The World of Classical Myth. (Carolina Academic Press, Durham)\nAdtapet diwar « https://br.wikipedia.org/w/index.php?title=Ariadne&oldid=1823597 »\nKemmoù diwezhañ degaset d'ar bajenn-mañ d'an 10 Gen 2019, da 20:37.


Distro an abadennoù Kan ba’n dañs er skol muzik hag arz an teatr\nDistro an abadennoù Kan ba'n dañs er skol sonerezh hag arzoù teatr\nLe 29/09/2021 • Mis à jour le 29/09/2021 | 13h45\nAdkregiñ a ra an abadennoù Kan ba’n dañs en diskar-amzer-mañ e SMAT Kemper (Skol muzik hag arz an teatr).\nUn obererezh kan ha dañs digor d’an holl\nBuhezet e vez an abadennoù gant Jean-Luc Le Mouel (dastumer ha kaner a-vicher). Dek abadenn div eurvezh a vo ar bloaz-mañ da 6e30 noz er sal Ravel :\nD’ar 7 ha d’an 21 a viz Here\nD’an 18 a viz Du\nD’ar 16 a viz Kerzu\nD’an 13 ha d’ar 27 a viz Genver\nD’an 3 a viz C’hwevrer\nD’an 3, d’an 10 ha d’ar 17 a viz Meurzh\nAr blijadur da ganañ en ur zañsal a-stroll en ur strollad a dregont den. Un doare da dostaat war bouez ouzh ar c’han, ar brezhoneg hag an dañs pe da c’houzout hiroc’h war an tachennoù-se. N’eus rakrekiz ebet da gaout.\n“Ar c’han ba’n dañs”, eus petra ‘zo kaoz ?\nE kevredigezh hengounel Breizh e kemer perzh ar c’hanerien e dañs-tro an dañsourien ha diouzh an tiriad e c’hell kanañ ivez an holl zañsourien. Tamm ha tamm o deus ar balioù gwanaet an eskemmoù soutil etre an ton, an testenn ha an dañs a oa anezhe gwechall er rondoù nes-se. Gant an heuliad-se e vez kinniget d’ar re a zo dedennet gant ar sonerezh, ar c’han pe an dañs adkavout diazezoù ar pleustr-mañ ha kompren e arvezioù n’haller ket digevredañ an eil re diouzh ar re all.\nDigor eo an enskrivadurioù d’an holl. Priz evit dek abadenn : 63 €.\nGraet e vo an enskrivadurioù e-pad an abadenn gentañ. Tu ‘zo ivez hag erbedet eo mirout e blas dre bostel gant Christian Faucheur, kenurzhier rann sonerezh hengounel ar skol muzik : christian.faucheur@quimper.bzh.\nEvit kemer perzh en abadennoù Kan ba’n dañs eo ret doujañ ouzh ar reolennoù yec’hedel e talvoud.\nDu 07/10/2021 au 17/03/2022


Prientiñ ar veaj | E skeud ar bleuñv kerez\n07 Meu 2013 Ober un evezhiadenn\nBuan-ha-buan e c’hallan lârat un tamm peseurt lec’hioù emaon o vont da weladenniñ ha petra a rin (gant ar strollad) ha petra fell din mont da welet (ma-unan pe gant tud all eus ar veaj ma fell dezho). N’on ket sur da zont a-benn d’ober pep tra, gwall stank eo an devezhioù am eus raktreset evit ar mare!\nE Tōkyō em bo tro da zebriñ ur pred gant Japaniz (a gaoze galleg), da vont en un onsen* ha da vezañ meret doare shiatsu, da gaout ur gentelig kaligrafiezh ha japaneg, da vont da virdi Ghibli, da zebriñ predoù ispisial, da weladenniñ Tōkyō gant ur skeudenner a-vicher ha Tōkyō (karter Ginza e gwirionez) diouzh noz…\nMe ma-unan ‘m eus raktreset un toullad traoù dre garter : Ueno, Minato ha Roppongi, Mitaka, Meguro ha Shibuya, an Tōkyō Dome (hag ur c’hrogad baseball!), Ikebukuro, Asakusa hag Odaiba, Shinjuku, karterioù siouloc’h ha daou zevezh tro-dro da Chiyoda (ar palez) unan kentoc’h su ar palez hag unan kentoc’h norzh. En devezhioù-se e raktresan mont da welet kalzig mirdioù (prenañ a rin ar GRUTT, ur c’harnedig distaolioù evit mirdioù kêr Tōkyō), liorzhoù ha savadurioù heverk ha stalioù ivez moarvat! Mirdioù a bep seurt a fell din gwelet : arz a-vremañ, istor Japan…\nPignat e krec’h tourioù uhel evit ar gweledva hag all!\nNepell eus Tōkyō e welin lec’hioù touristel “klasel” : Nokogiri, Takao, Nikko, Kamakura. Temploù ha santualioù a-vil-vern!\nUn devezh hag un nozvezh a dremenin e Hakone en ur ryokan*.\nMod all e tremenin ur sizhunvezhig e Kyōto, e lec’h ma weladennin ar gêr, met ivez Nara, Arashiyama, Hikone ha lenn Biwa, hag un nozvezh Osaka! E Kyōto e vo kalz predoù ispisial ivez, lid an te hag un arvest evit an douristed da zizoloiñ ar c’hoariva no, kabuki hag all.\nMoarvat e tremenin un devezh e Hiroshima hag un devezh e Sendai ivez.\nSetu! Leun-mat an traoù, 1 miz a dremeno evel un ten, anat deoc’h! Neuze ma fell deoc’h gwelet skeudennoù ha gouzout hiroc’h war tout al lec’hioù meneget amañ, deuit da lenn ar pezh a gontin er sizhunvezhioù o tont!\nRaktreset eo dispakadenn ar bleunioù kerez d’ar 25 a viz Meurzh war a seblant, erruout a rin dres en koulz neuze!\n* Tro am bo da zisplegañ hiroc’h war an traoù-se (ha traoù all!)… 😉


Ambroise Menou, paotr Enez Sun - Spered ar vro - Le Télégramme\nPublié le 22 octobre 2020 à 06h30\nAmbroise Menou, paotr Enez Sun\nPlijadur en dez Ambroise o « prechañ bredoneg » war kae enez Sun. (Foto Dewi Siberil)\nKreñv eo al liamm a zo etre Ambroise Menou hag enezenn e vugaleaj. Goude bezañ bet komandant bag Enez Sun en deus desket lenn ha skrivañ yezh e dud-kozh.\nWar an douar bras eo ganet Ambroise Menou, met ne oa ket gwall gozh pa oa deuet war enez Sun evit ar wech kentañ ! Un toullad devezhioù a-boan, rak war an enezenn e oa e dud hag e dud-kozh o chom. « E penn-kentañ ar bloavezhioù 60 e oa ouzhpenn 200 bugel amañ… Muioc’h evit an holl dud a zo ‘chom bremañ e-pad ar bloaz », en deus soñj Ambroise. Buhez ha plijadur a oa gant tout ar ribitailh-se etre tour-tan Goulenez ha reier Kelaourou, a-dra-sur ! Eñvorennoù plijus en deus dalc’het ar paotr eus e vugaleaj : « Gant ma dad-kozh ‘m eus desket pesketa gant al linenn. Gant budug ‘veze tapet pironed ». Brav ar jeu gantañ neuze, betek ma voe ret dezhañ kuitaat Sun d’an oad a unnek vloaz evit mont d’ar skolaj e Gwaien, ha goude d’al lise e Kastellin : « diaes eo bet bezañ distaget deus ar familh, cheñchamant buhez a oa ! »\nUr vuhez war vor\nUr wech echuet e amzer soudard gantañ n’eo ket bet pell Ambroise a-raok mont war vor adarre. « C’hoant ‘moa da vont da navigañ war batimañchoù bras, met ‘m eus ket graet », emezañ. E-bourzh bagoù pesketa en deus labouret da gentañ, e bae de Seine evit tapout kregin Sant-Jakez peotramant e bae Douarnenez war-dro al legistri hag ar grilhed. E penn-kentañ ar bloavezhioù 80 en doa lakaet en e soñj ober e doull e kompagnunezh Penn ar Bed. Evel-se en doa komañset da gas marc’hadourezh d’an inizi gant ar « Fée de l’Aulne », a-raok mont da gomandant bag Enez Sun. « Ur vicher blijus ‘oa, hag er gêr ‘vezen bemdez ! » eme ar paotr en ur c’hoarzhin. Arabat goulenn gantañ daoust ha ne oa ket randonus un tamm bihan memestra : « ur wech ‘oa bet lavaret an dra-se din gant ur veajourez. Se ‘ra 25 bloaz on gant ar memes maouez ha n’on ket skuizh c’hoazh, ‘moa respontet dezhi ! » Sed aze serret he forn d’eben all...\nDeskiñ lenn en Télégramme\nE 2009 ez eas Ambroise war e leve, ha muioc’h-mui a amzer e tremen war enez Sun e-lec’h m’en deus miret ti e dud-kozh. « Amañ ‘teuen da brechañ bredoneg ganto. Evel-se ‘m eus desket, naturel e oa ». Evel tud e rummad n’en doa ket desket lenn ha skrivañ yezh ar vro avat, dre ma oa difennet er skol. Biken n’en dije graet moarvat, panevet d’ur c’hlasad bugale pignet en e vourzh un deiz bennak. « Goulennet ‘doa ganin bizitañ ar paserel. Ar grennarded-se ne brechent ken bredoneg, ha me ‘wele anezho o skrivañ ! » An dra-se a oa chomet da ribotat e spered Ambroise, betek ma kouezhas war ar pennadoù skrivet en Télégramme bep sizhun. « Kavet ‘moa pajenn ar Yaou met ‘gomprenen ket tout. Leun gerioù ‘oa kemmet, ne gaven ket anezho er geriadur. Amañ zo un dra bennak da gompren, ‘moa soñjet ». Setu ar martolod o reiñ bec’h evit mestroniañ ar yezh, betek lakaat e anv evit deskiñ lenn ha skrivañ e-pad c’hwec’h miz gant Mervent. Graet eo an taol bremañ, ha plijadur en dez Ambroise o terc’hel bev yezh an enezourien. « Amañ ‘vez ato unan da brechañ bredoneg ganin ! » emezañ laouen. Gant ma pado !\nRibitailh : marmaille\nPironed : des pironneaux\nLegistri : des homards\nGrilhed : des langoustes\nRandonus : routinier\nPrechañ : parler\nRummad : génération\nAmbroise Menou n’est pas né à Sein, mais c’est tout comme... C’est sur cette île du Ponant qu’il a grandi, à une époque où il y avait plus d’enfants que d’habitants aujourd’hui à l’année ! Après une carrière dans la compagnie maritime Penn ar Bed, l’ancien commandant de l’Enez Sun a mis un point d’honneur à apprendre à lire et à écrire la langue acquise auprès de ses grands-parents. Un défi relevé grâce aux articles en breton du Télégramme et à une formation intensive de six mois.


Journal de Renaud Camus, lundi 8 mai 2017\ncréée le mardi 9 mai 2017, 11 h 11\nmodifiée le mercredi 10 mai 2017, 12 h 06Plieux, lundi 8 mai 2017, deux heures moins vingt du matin (le 9). Je comprends mieux la phrase fameuse de Sartre, selon laquelle on n’a jamais été aussi libre ~~~~ ~~~~~ ~~’~~~~~~~~~~~. ~~~~~ ~~~~~~~~~~ ~~~ ~~~~~~~~~~ ~~~~ ~~~~~-~~~~~ ~~~~ ~~~~~~~~ ~~~~~~~~, ~~~~~~ ~~~~ l’autre ; c’est aussi, ~~~ ~~~~~-~~~~~ ~~’~~~~~~, ~~~~ ~~~~~~~ ~~~~~~~~~~~~~, ~~~ ~~~~~~ ~~~~~~~~~~~~, ~~~ ~~~~~~~ ~~’~~~~~~~~~~~ ~~~ ~~~ ~~~~~~, ~~~~~-~~~~~ ~~~ ~~~~~~~~. ~~~~~~ ~~~~~, ~~~~~~~ ~~~~~~ ~~~ ~~~~~ ~~~~~~~ : ~~~ grand oui s’étend ~~~~ ~~~ ~~~~~~~~~, ~~~ ~~~~ ~~~ ~~~~. ~~’~~~~ ~~~~~~~~~ ~~~ ~~~~~~ ~~~ ~~~~~~~ ~~~ ~~~~~~~~~. ~~~ ~~~~~~~ ~~~ ~~~~~ ~~~~~~~~, ~~~ ~~~~~~~ ~~~ ~~~ ~~~~~~, ~~~ ~~~~ loue pour la ~~~~ ~~~~ ~~~~~~~~ ~~ ~~~ semaine.\nIl ~~~~~ ~~~~~ ~~~~~, ~~~ ~~~ ~~~~ ~~~~~~ ~~~~~~. ~~~~~ ~~~~~~ ~~~~~ ~~~~ ~~~~~~ ~~~~~~~~~~ ~~~~~ ~~~ ~~~~~~~, ~~~ ~~~~~ ~~~ ~~~~~~~~ comme c’est notre ~~~~~~ ~~~ ~~~ ~~~~~~~. ~~~~~~ ~~~ ~~~~~~~~ ~~~~~~ ~~~~~ ~~’~~~~~~ ~~~~ ~~’~~~~ ~~~~~~~~~~~ ~~~~~~~~~~~~ — ~~~~~ ~~~~~~~~, ~~~ ~~~~ ~~~~~, ~~~~ ~~~ ~~~~~~~~~~~~~~ ~~. ~~~~~~, ~~~~~~ ~~~~~~~, et à mes ~~~~~~, ~~~~~~~~~~ ~~~~~~~ ~~~~~ ~~~~~ ~~~~~~ ~~~~~ ~~’~~~~~~~~ ~~~ ~~~ ~~~~~~~~~~ ~~~~~~~~~~ ~~~~~ ~~~~ ~~~~~~ ~~~ ~~~~ ~~~~~~~~~ ~~~~ ~~~~~~~~~. ~~~ ~~~~ ~~~~~ ~~~~ ~~~~~~~~~ ~~~ ~~~~ lira, ni ne ~~~~ ~~~~~~~~~. ~~~~~ ~~~~~~~~~~ : ~~~ ~~~ ~~~ ~~~ ~~~~~~ ~~~ ~~~~ ~~~~~~~ ~~~ ~~~~~~~~~ ~~~~~~~~~~. ~~~~~~ ~~~~~ ~~~~~ ~~~~~~ ~~~~~~ ~~~~ ~~~ ~~~~~~ ~~~~ ~~~~~~~, ~~~~ ~~~~~~~ humaines en mouvement ~~~ ~~~~ ~~~~~~~~. ~~~ ~~~ ~~~~~~ ~~~~ ~~~~~~ ~~ ~~~~~ ~~~ ~~~’~~~ ~~ ~~ ~~~ ~~~~~ ~~~~~ ~~~ ~~~~~~~~~ ~~~~~~~ ~~~ ~~~~~~ ~~~~~~~ rituelle :\n« ~~~ ~~~~~ ~~~~~ dire ce qu’il ~~~~~, ~~~~~ ~~~ ~~~~~~ ~~’~~~ ~~~~~~ ».\nC’est parce que ~~~~~ ~~~ ~~~~~~ ~~’~~~ ~~~~~~ ~~~’~~~ ~~~~~ ~~~~~ ~~~~~ ~~~ ~~~’~~~ ~~~~~ (~~~~~~~~~~~ ~~~ XVIIe ~~~~~~~~, ~~~ ~~~~~~~~~~ maison d’édition de ~~~ ~~~~~~ ~~~ ~~~~~~). ~~’~~~~~~~~~~~~ ~~~~~ ~~~ ~~~~~~~~~~ — ~~~, ~~ ~~~~~~~ (~~~~ ~~~ ~~~ ~~~~~~ ~~~~~ ~~~~~~~ ~~~ ~~~ ~~~’~~~ ~~~~~~ ~~~ ~~~~~~~~~ ~~~~~ ~~~ ~~~~~~~~~~~~~ pseudo-consolatoire), une étrange ~~~~~~~~~~~, ~~~~~~~~ ~~~~~~~~. ~~~~~~~ ~~~~~~~ ~~~~ ~~~ ~~~~~~~ ~~~ ~~~~~~~ ~~~~~~~ ~~~~ ~~~~~~~~~ ~~~~~ ~~~ ~~~~~~~~~~ ~~’~~~ ~~~~~~ ~~~~~~ ~~~~ ! ~~~~~~ ~~~~ ~~~ ~~~~ ~~~~~~~ ~~~~~~ ~~~~~ fait tomber quelque ~~~~~~ (~~~ ~~~~~ ~~~~~ ~~~~~~~ ~~~~~~~~~ ~~~ choses) :\n« Mer… ~~~~~~ ! ~~~~~~, ~~~ ~~’~~~~ ~~~~ ~~~~~ ~~~~… ».\nMais ~~~~~ ~~~~, ~~~~~~~~-~~~~, ~~~~ ~~~~ : ~~~ ~~~~~ ~~~~~~~~~ ~~~~~~ ~~~~~ bas.\nvoir l’entrée du lundi 8 mai 2017 et ses 2 images dans Le Jour ni l’Heure


An aviel hervez Sant Lukaz - Pennad 19 - Le Diocèse de Quimper et Léon\nAccueil - Les évangiles en breton - An Aviel hervez Sant Lukaz - Traduction Danielou - An aviel hervez Sant Lukaz – Pennad 19\n1 Degouezet Jezuz tre e kêr – bez’ e oa war-nez treuzi Jeriko – 2 setu eun den oh erruoud, Zache e ano. Edo e penn ar bublikaned ha pinvidig e oa. 3 Klask a ree gweled Jezuz ha gouzoud piou eo. Med ne helle ket, en abeg d’ar boblad-tud, rag bez’ e oa bihan a vent. 4 Redeg a ra en a-raog ha pignad war eur wezenn zikomor evid e weled, rag dre aze e tlefe tremen. 5 Ha pa zegouez war al leh-se, e sav Jezuz e zaoulagad hag e lavar dezañ : « Zache, diskenn buan, rag hirio eo red din chom en da di ». 6 Buan e tiskenn hag e degemer a ra gand levenez. 7 O weled kement-mañ, e hrozmol an oll dud : « Deut eo, emezo, da jom e ti eun den peher ».\n8 En e zav, e lavar Zache d’an Aotrou : « Setu amañ an hanter euz ma madou, Aotrou ; her ro a ran d’ar beorien ; ha m’am-eus tennet eun dra bennag dre heg digand eun den, her roan dezañ en-dro peder gwech ». 9 Ha Jezuz neuze da lavared dezañ : « Hirio eo degouezet ar zilvidigez evid an ti-mañ, peogwir eo hemañ ive mab da Abraham. 10 Rag deut eo mab an den da glask ha da zavetei ar pez a oa kollet ».\nAn deg minenn\n11 P’emaint o selaou an traou-ze, e lavar-eñ eur barabolenn all ; kredi a reont, dre ma tostaont ouz Jeruzalem, ema rouantelez Doue o tond heb dale.\n12 Setu ma lavar : « Eun den a reñk uhel a ya kuit d’eur vro estren da reseo ar roueelez evitañ ha dond en-dro goude-ze. 13 Gelver a ra deg euz e zervicherien ha roi dezo deg minenn. Lavared a ra dezo : “Grit aferiou beteg ma distro”. 14 E genvroidi o-doa kasoni outañ. Kas a reont kannaded war e lerh da lavared : “Ne fell ket deom beza gouarnet gand hennez”.\n15 Hogen, p’ema deut en-dro, goude beza resevet ar roueelez, e lak da veza galvet dirazañ ar zervicherien a oa bet roet arhant dezo, evid anaoud ar pez e-noa peb unan gounezet en e aferiou. 16 Dond a ra an hini kenta ha lavared : “Aotrou, da vinenn : deg minenn eo am-eus gounezet ganti”. 17 Lavared a ra : “Brao ! Servicher mad. Peogwir out bet feal evid kennebeud, kemer galloud war zeg kêr”.\n18 Dond a ra an eil servicher : “Aotrou, emezañ, greet he-deus da vinenn pemp minenn all”. 19 Lavared a ra ive da hennez : “Te, ive, kemer galloud war bemp kêr”. 20 Ha dond a ra an trede : “Aotrou, emezañ, setu amañ da vinenn. He lakeet am-oa a-gostez, en eun tamm lien. 21 Rag aon am-oa razout, peogwir out eun den kaled : kemer a rez ar pez n’az-peus ket lakeet ha medi ar pez n’az-peus ket hadet”. 22 Lavared a ra dezañ : “Diouz da gomzou eo e vi barnet ganin, servicher fall. Gouzoud a rees ez on-me eun den kaled, o kemer ar pez n’am-eus ket lakeet hag o medi ar pez n’am-eus ket hadet. 23 Perag neuze n’az-peus roet ma arhant d’eun ti-bank ? Hag am-mefe-me, o tond en-dro, e adkavet gand an interest”. 24 Ha lavared a ra d’ar re a zo e-kichenn : “Tennit e vinenn digantañ evid he roi d’an hini e-neus deg”. 25 Respont a reont dezañ : “Aotrou, bez’ e-neus hennez deg minenn dija”– 26 “Lavared a ran deoh : roet e vo d’an neb e-neus, med d’an neb n’e-neus ket e vo tennet digantañ ar pez e-neus zoken. 27 A-hend-all, ma enebourien, ar re ne felle ket dezo beza gouarnet ganin, o degasit amañ ha trahit dezo o houzoug dirazon” ».\n28 Goude beza lavared an traou-ze, ez a er penn a-raog, en eur zevel war-zu Jeruzalem. 29 Hogen, p’ema o tostaad ouz Betfaje ha Betani, e-kichenn ar menez anvet Menez-an-Olivez, 30 e kas daou ziskib en e raog, en eur lavared : « It beteg ar gêriadenn a zo dirazoh. En eur vond tre, e kavot eun azenig staget ha n’eus bet den ebed c’hoaz azezet warnañ. Distagit-eñ hag e degasit. 31 Ha ma houlenn unan bennag diganeoh : “Perag e zistagit ?” c’hwi a responto an dra-mañ : “An Aotrou e-neus ezomm anezañ” ».\n32 Mond a ra an daou gannad ha kavoud an traou evel m’e-neus lavaret dezo. 33 Pa zistagont an azenig, e lavare vistri dezo : « Perag e tistagit an azenig ? » 34 Respont a reont : « An Aotrou e-neus ezomm anezañ. » 35 E zegas a reont da Jezuz, taoler o mantili war an azenig ha lakaad Jezuz da bignad warnañ.\n36 Dre ma ’z a war-raog, e ledont o mantili war an hent. 37 P’ema o tostaad ha dija o tiskenn Menez-an-Olivez, e krog pobl niveruz e ziskibien da veuli Doue a vouez uhel, evid an oll vurzudou bet gwelet ganto : « Benniget an hini, ar roue, a zeu en ano Doue. Peoh en neñv ! Ha gloar war al lehiou uhel ! » 39 Lod euz ar farizianed, a-douez ar boblad-tud, a lavar dezañ : « Mestr, gourdrouz da ziskibien ». 40 Respont a ra dezo : « Lavared a ran deoh, emezañ, ma tav ar re-mañ, e krio ar vein ».\nLeñva a ra Jezuz war Jeruzalem\n41 Pa ’z eo deut tost, o weled ar gêr, e leñv warni 42 hag e lavar : « M’az-pefe anavezet, en deiz-mañ, te ive, ar peoh o tostaad ! Med kuzet eo bremañ an dra-ze ouz da zaoulagad. 43 Rag dond a raio warnout deveziou ma zavo da enebourien peulgaeou a-eneb dit ; lakaad a raint eur helh en-dro dit, taga ahanout a bep tu, 44 ha skuba ahanout beteg an douar, te ha da vugale. Ne lezint ket mên war vên ennout, peogwir n’az-peus ket anavezet mare ar weladenn greet dit ».\nKas a ra ar werzerien e-mêz an templ\n45 Mond a ra e-barz an templ ha krogi da gas ar werzerien er-mêz. 46 Lavared a ra dezo : « Skrivet eo : “Ma Zi a zo eun Ti a bedenn” hag eun toull-laeron ho-peus greet anezañ ». 47 Bemdez edo o kelenn en templ. Klask a ra ar veleien-veur hag ar skriverien e gas da vond da goll, ha pennou-braz ar bobl ive. 48 Med ne gavont ket petra e hellfent ober, rag, ouz e gleved, eo dedennet ar bobl a-bez gantañ.


Pajenn:Inisan - Toull al lakez.djvu/36 - Wikimammenn\nPajenn:Inisan - Toull al lakez.djvu/36\ndigaset eun dousenn all, ha goude an dousenn-ze, eun dousenn all c’hoaz. Ez a stal Janedig da veza goulonderet !\nA-barz ar fin, evelato, e voe karget ar c’hofou. Per a baeas hep marc’hata, a lavaras bennoz Doue da Janedig, hag a yeas kuit gant e gamaraded. Mar ho pije gwelet ar baotred-man o vont, dre vourk Ploueskat, e vijec’h chomet a-zav da zellet outo. Per a oa e-kreiz, sounn e benn, drant war e dreid, rok an tamm anezan, hag ar re all a oa en-dro d’ezan oc’h esa gouzout piou a vije an tosta, oc’h esa komz outan evit her meuli hag hen trugarekaat. Ha da belec’h ez eont er c’hiz-ze, hor c’hanfarted ? Ne ouient ket o-unan, pa deuas Per, evel mestr ar vandenn, da lavaret d’ezo :\n— N’eus c’hoaz netra er bourk. Mar kirit, ez aimp breman war hent Kleder da zellet ouz an dud o tont d’ar foar. Goude-ze e teuimp en-dro, hag e raimp adarre eun abadenn all a zibri kouignou.\n— Ya, ya, eme ar baotred ; eomp war hent Kleder, ha deus en hor c’hreiz, Per. Pa vezo digor ar foar e tistroimp d’ar bourk, hag e kavimp kouignou all gwelloc’h marteze eget re Janedig ar Bombonou.\nHag ar baotred war hent Kleder. Dre ma ’z eant, ne veze klevet nemet ar c’homzou-man :\n— Te a zo eur gwaz, avad, Per !… Te a zo eun den, avad !… Hag e lakead an dourn war skoaz Per evit ober flourig d’ezan.\nHa Per, e-kreiz, a oa lorc’h ennan.\nChom a rejont da c’hoari e-kichen ar Groaz-Hir, war al letonenn a zo dirak Feunteun-Zant. Ne voe ket hir an abadenn c’hoari, rak, a-benn eun nebeudig amzer, e weljod hor c’hamaraded oc’h en em dorta, oc’h en em starda, oc’h en em gordigella, oc’h en em\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/36&oldid=128203 »


ar Pare d’ar re vouzar | Daskor\nTri bloaz a oa bet, d’an Nedeleg, abaoe ma oa deut bouzar Noun al Ludueg, botaouer-koad e Sant Tei. Ya, tri bloavezh diouzhtu-diouzhtu, ha bouzar me ’lavar deoc’h, bouzar diouzh an daou du. Ha c’hoazh, hep dezhañ gouzout doare penaos : nijet e oa ar c’hlevoud diouzh e zivskouarn hep lavaret da belec’h ez ae na netra, e-giz ma nij al labous diouzh e gaoued pa gav an nor digor, pe c’hoazh evel ma tec’h al laer, eeun dirazañ, pa vez bet oc’h ober e dro en un tiegezh bennak. Bouzar, hep douetiñ penaos na perak, ma n’eo ket un druez, Aotroù Doue ! Ret eo lavaret, emichañs ; ur barrad avel fall en doa kavet e du da vont en e zivskouarn, ha ne c’helle ken dont a-benn da gaout an hent da zont er-maez diouto ; hag e chome, al loen fall anezhañ, da c’hoari troiñ-distroiñ, da gantreal a-barzh penn Noun al Ludueg, e-giz ul logodenn o firbouchat a-raok mervel en un trap logod.\nKoulskoude an droug n’oa ket bet ken gwazh a-dalek an deiz kentañ, nann ! Met petra ’verne kement-se, peogwir en em astenne ar c’hleñved a vloaz da vloaz, siwazh d’ar paourkaezh Noun al Ludueg. Rak en em astenn a rae, ha Soaz Gamm a ouie at ez ae divskouarn he gwaz war izelaat.\nEr bloaz kentañ, Noun a gleve c’hoazh trouz gant ar pezhioù dek gwenneg a leze Soaz da gouezhañ a-dreñv e gein ; e-pad an eil bloavezh, ne gleve mui nemet trouz ar pezhioù eizh real ; hag abaoe dibenn an trede bloavezh, pegen alies bennak ma leze Soaz he fezh ugent real da gouezhañ a-dreñv e gein, Noun ne rae van ebet.\nMarteze en dije klevet trouz ar pezhioù aour, met tiegezh botaouer-koad Sant Tei ne anaveze ket ar boutonioù melen-se, hep toull na gar ; a-boan ma oa deut o brud betek eno.\nPetra ober ? Netra ! Ha setu graet e soñj gant Noun :\n– Arabat din klemm, emezañ d’e hini gamm ; an den a chom den, evit dezhañ bezañ bouear, n’eo ket gwir ? Hag e vefen gwelloc’h evit en em chalañ, me ? An Aotroù Doue, me oar mat, en deus skrivet war e levr bras, e-lec’h ma’z eus meneg ac’hanon-me : « Noun al Ludueg, gwaz Soaz Gamm botaouer-koad e Sant Tei, a chomo bouzar betek... klevout ! »\nUr sulvezh, diouzh an abardaez, war-dro mare Gouel Yann, en un danañ e gorn-butun dre e liorzh, Noun al Ludueg a welas e oa ruz ar c’herez e bleñchenn ar gwez. En ur sellet outo, an dour o tont en e c’henoù gleb, Noun a chomas ur pennadig da soñjal :\n– Nag int a zo flour ha ruz, va c’herez ! E-giz muzelloù gwerc’hezed o c’hoarzhin da baotred yaouank. N’o c’hlevan ket, met kaout a ra din e lavaront « Ne boki ket deomp ! Nann, ne ri ket ! Re gozh ’out ! » — Re gozh ’on, eme Noun ; tanfoeltr ! gwelet a rimp !\nHag eñ tennañ botoù, tog ha chupenn, hag o pignañ da gaout ar c’herez. E-penn ur brankig kamm e welas un toullad e-giz o c’hoarzhin goap ; ha Noun dezho ! Paourkaezh ! Emichañs e droad a risklas, e zaouarn ne oant ket krog mat a-walc’h, ha... pouloudoufez ! setu Noun al Ludueg o vont war e benn d’an traoñ, dre douez an delioù.\n– Aotroù Sant Tei benniget ! emezañ en e soñj ; emañ graet evidon !\nSoaz Gamm hag un amezeg a glevas trouz al lamm ; kaout a rejont Noun astennet dindan ar wezenn hag, unan krog er penn, egile en divesker, e kasjont anezhañ d’e wele. — Koulskoude al Ludueg n’edo ket marv, met un tammig badaouet, mezvennet ; dislonkañ ’rae zoken bras e zaoulagad en e benn, en ur c’houlenn penaos ne oa ket en em lazhet.\n– ’En em chalez ket, Nounig, a responte Soaz Gamm ; un taol netra eo hemañ, te ’welo ! Ne varvi ket kentoc’h, te ’welo ! Me a ya da lakaat ac’hanout da c’hweziñ.\nEvit Soaz Gamm ne oa nement al louzoù-se mat ouzh pep kleñved. Klevit kentoc’h : pa oa bet Herri ar Marichal gant ar remm pe droug Sant Urloù en e zargreiz, Soaz he doa gwellaet anezhañ en un ober dezhañ c’hweziñ. — Un niz dezhi, an dreuz warnañ gant an derzhienn bep tri-pevar devezh, en doa ranket souchañ ha chom war e wele ; ma, Soaz a deuas a-benn da dorriñ an derzhienn warnañ, atav en un ober dezhañ c’hweziñ. — Ha me ’oar, me, pet all a oe gwellaet c’hoazh ganti en doare-se ! Betek an aotroù person, pa dorras e c’har pareañ, atav en un ober dezhañ c’hweziñ !\nSetu ’ta ma oa klenket Noun, penn hag all, etre div c’holc’hedad pell, ken ne weled ken anezhañ na fri, na skouarn, na blevenn. — Un eur pe ziv e chomas moredet, ha pa zivorfilas, ur c’hwezenn warnañ ken ma save ar moged dioutañ, o ! burzhud ! Noun al Ludueg, botaouer-koad e Sant Tei, a gleve koulz pe welloc’h eget biskoazh !\n– Aotroù Sant Tei benniget, emezañ ; aet eo ar bouzar diouzhin !\n– Da sorc’hennoù da vihanañ n’int ket aet kuit ! eme Soaz Gamm, diskredik an tamm anezhi.\nMet gwir edo, hag an hini gozh a rankas krediñ, rak he Noun al Ludueg a gleve trouz o kouezhañ gant ar pezhioù ugent real, eizh real, dek gwenneg, ha daou liard toull zoken.\nHopal a rae gwashoc’h eget un diskiant :\n– Gwellaet ’on, Aotroù Sant Tei, gwellaet ’on ! Emaon pare, ha va gwezenn kerez eo he deus graet ar burzhud !\n– A gav dit ? eme Soaz Gamm.\n– Ya, ya, va gwezenn kerez ha piv ken nemeti, mar plij ? Pebezh louzaouer am eus aze...\nA ! va divskouarn, siwazh deoc’h ! pell zo e vijec’h bet pareet, m’am bije gouezet e oa a-walc’h kaout ul lamm diouzh va gwezenn kerez !\nAr vrud, ar wreg divalav-se, kant genoù dezhi, a skignas buan ar c’heloù tro-war-dro, hag hepdale un engroez a dud a zeredas betek Sant Tei da welet gwezenn kerez ar botaouer. Doareoù ar burzhud a oa zoken moulet war ar c’hazetennoù, ha lod a lavar e tennas ar mestr-skol poltred ar wezenn : me n’ouzon ket, me ! Ar pezh a ouzon evit gwir eo e oa dre ar vro neuze ur Saoz droch bennak hag a ginnigas mil lur eus ar wezenn. Noun a felle dezhañ kaout pemp kant skoed, met ar Saoz ne fellas ket dezhañ o roiñ.\nNeuze ur soñj dispar a zideñvas e spered Noun al Ludueg :\n– Soaz, emezañ d’e hini gamm, hor gwezenn kerez a dalv ur binvidigezh. Soñj nag a dud bouzar a zo amañ dre ar Vro. Ma ! Evit pareañ n’o deus nemet kouezhañ eveldon-me diwar hor gwezenn kerez. Te ’welo, dastum a rimp leve, ha pa ne rofe pep bouzar deomp nemet pevar real, ne gousto ket c’hoazh re ger dezhañ pareañ.\nD’ar sul war-lerc’h Soaz Gamm a roas pemp gwenneg da Ber ar C’hloc’her evit embann diwar ar Groaz, goude an oferennoù, e c’helle ar re vouzar, gant ma paefent pevar real mont da bareañ diwar gwezenn kerez Noun al Ludueg, botaouer-koad e Sant Tei.\nHa goude ar gousperoù, meur a hini a oa degouezhet da glask ar pare digant ar wezenn vurzhudus. Bez e oa eno Yann Dreboull, unan tev ha kofek etre bras ha bihan : e-giz kanolier war vor en doa graet e amzer-servij, ha trouz-kurun an tennoù kanol o krozal en doa e vouzaret krak. Hag abaoe e oa deut da zerc’hel ostaliri an Tri-Lonk, tost d’an Ankoù. Eñ ivez en dije karet gwellaat : rak an amzer eus an amzer ne gleve ket petra ’felle d’e everien kaout.\n– Ac’hanta, Yann Dreboull, a c’houlennas Noun digantañ div pe deir gwech, pignat a rez war ar wezenn ?\n– Re a boan am befe, rak re a bouez a zo ennon ; arabat deoc’h koulskoude krediñ em befe aon da gouezhañ en traoñ ; nann ! met a-raok klask netra, ret eo din moanaat un tammig ; ha goude-se ni a welo.\nUnan bouzar all oa e anv Tin ar C’hozhdañvad, genidik eus ar C’hap Sizun, du-hont-pell.\n– Me zo o vont da bignat, emezañ da Nounig ; met aesoc’h e vefe din tennañ va zaol ma vije ledet un dra bennak dindan ar wezenn evit souplaat va lamm.\nSoaz Gamm a redas da gerc’hat ar golc’hedad-pell a-ziwar he gwele ; ha Tin ar C’hozhdañvad el laez gant ar wezenn, hag uhel c’hoazh ; met kerez a gave dre ma pigne, hag e tebras, hag e lonkas kement, ken, pa oa leun e gof, ne soñjas mui, eñ, en e zivskouarn, nag en e bare hag, e-lec’h ober ul lamm en traoñ, e tiskennas war e bouezig. — Da vihanañ pevar real a baeas e gofad kerez : setu ar botaouer n’en doa ket a goll dioutañ.\nUn trede perc’henn da zivskouarn vouzar a zegouezhas : hennezh e oa Filip ar Stroalleg, diouzh kostez Kerbleveg e Pouldregad, laer dre vicher, rak ur c’hemener brocher laou edo ; hag un amziod kaer a oa dioutañ, daoust dezhañ da vezañ kemener. N’ouzon ket mat a-walc’h pe oad a c’helle kaout ; etre ugent ha pevar ugent koulskoude a gav din edo. A-hent-all, divesker hir-hir en doa, met ken treut ha ken moan hag ur spanell-grampouez.\nKen skañv hag ur gwiber pe ur c’hazh-koad e pignas gant ar wezenn kerez, goude bezañ roet e bevar real. E oa o vont da lammet en traoñ, pa c’houlennas Noun digantañ :\n– Ha lakaet e vo ar c’holc’hed dindan ?\n– Petra ? eme egile, pounner-klevout.\n– Hag hi a oa dindanout-te ?\n– N’edo ket.\n– Ma ! Kerzhit holl diouzh va hent !\nDiv pe deir gwech e serras e zaoulagad ; krafignat a reas e benn diouzh an daou du ; hag e tiskrogas e zaouarn diouzh ar brank kamm, hag e kemeras an hent da zont en traoñ dre douez an delioù, buanoc’h eget m’edo pignet. War e benn e kouezhas, dres, el lec’h m’edo kouezhet Noun al Ludueg.\n– Ac’hanta, Filip, penaos emaout ganti ? Ac’hanta, Stroalleg, klevout a rez ? a hopas Noun warnañ.\n– E-giz kent, emezañ, en ur sevel divac’hagn.\n– Dont a reio ar pare, eme Soaz ; met ret e vo deoc’h mont d’ho kwele ha c’hweziñ e-tailh, kentañ ma tegouezhoc’h er gêr.\nAntronoz, botaouer-koad Sant Tei hag e votaouerez a yeas da varc’had Douarnenez da werzhañ yer ha vioù ; edont o daou er c’hoc’hu, pa zegouezhas gwreg Filip ar Stroalleg da ober reuz dezho.\n– N’ho peus ket mezh, eme houmañ ? Petra ’c’hoari ganeoc’h, chalopenned ? Klask lakaat an dud da derriñ o izili ! Pe fur pe sot ’oc’h ?... Hag ober paeañ c’hoazh ?... Da vihanañ ma vije bet evit netra ! Neuze c’hoazh, c’hoazh !... Ha va Filip en deus bet an derzhienn evit an noz ; ha siwazh ! ma teu da chom ganin pell war e wele, piv a vago ar Filiped vihan, n’eo ket c’hwi eo ?\nKant tra all a lavaras c’hoazh ; Nounig al Ludueg ne ziserre ket e rann.\n– Petra ’fell deoc’h ? eme Soaz Gamm ; va Ludueg, plac’h paour, en ur gouezhañ, en doa lezet e zroug bouzar dindan hor gwezenn kerez ; hag ho Stroalleg deoc’h-c’hwi en deus sammet droug va gwaz war e hini. Setu aze ar stal !...\nPa deuas da Sant Tei, Noun al Ludueg, en despet da Soaz Gamm hag a gare kalz ar c’herez, a droc’has e wezenn vrudet, hag a reas boteier koad ganti, peogwir ne felle ken dezhi roiñ ar pare d’ar re vouzar !\nLiens transversaux de livre pour ar Pare d’ar re vouzar\n‹ al Laer a zo laer (6)\nYann ar bombarder, pe ar gouriz plouz ›


LERN ER STRAEDOU\n“ Da louarn kousket ne zeu tamm boued’ ” a vez lavaret. N’eo ket kousket avat a ra Alanig evit an deizioù. Gwelet e vez o redek bro, amañ hag ahont, war ar maez koulz hag er c’hêrioù.\nEtre 30 000 ha 40 000 a lern a vez lazhet bep bloaz, e pep departamant eus Breizh. Ha ne hañval ket o niver bezañ war zigresk evit kement-se.\nBrud fall en deus Alanig. E miz Eost diwezhañ, hervez a gonter, e vije bet arsailhet ul leue gant “ ur bagad ” lern e kostez Mellag. “ N’eus forzh petra ! ” a lavar difennerien al lern. “ A c’hall bezañ gwir ”, eme ar saverien-saout.\nRak un dra anavezet eo e vez debret ar saout pa halont er parkoù. Un dra vat, pa’z eo labour naetaat. Met ober “ ur bagad ” ouzh ul louarnez gant he re vihan zo mont un tamm re bell ganti.\nMarteze, eme ur chaseour eus Plougastell, e c’hallfe ul leue bezañ gloazet gant ul louarn o tebriñ. Gwelet ez eus bet lern o tagañ moc’h bihan pe mennoù-givri a-wechoùigoù, met ret eo anzav eo un dra gwall zibaot memes tra.\nTrawalc’h eo koulskoude evit ma’z afe tud da ober an hu war Alanig, evel war Gwilhou ar bleiz gwechall. Met n’eo ket al lern zo kaoz ma’eo toull ar mogerioù savet en-dro d’ar yer, na ma vez laket houidi e poulloù a-drek tiez nevez kêriz deuet da chom war ar maez. Gwelet evez darn eus an dud-se prest da vont da brenañ fuzuilhoù evit tennañ war gement tra vev, damheñvel ouzh ul louarn, a dostaje ouzh o evned sakr.\nHollzebrer eo Alanig, ha gwell a se dezhañ. Logota a ra peurvuiañ, mouara a-wechoù, sivia zoken, hag e korn-bro Plougastell ne vez ket daoudroadek atav al laeron-sivi. Betrabez ha rezin a gav mat ivez..


Matthew Gregory Lewis (9 a viz Gouere 1775 e Londrez - 14 a viz Mae 1818) a oa ur skrivagner hag ur c'hoarivaour breizhveuriat. Alies e vez graet "manac'h" anezhañ, rak brudet e voe a-drugarez d'e romant The Monk (Ar manac'h) a skrivas e 1796. Unan eus skrivagnerien luskad al lennegezh c'hotek e voe.\nLewis a studias e Westminster School hag e Christ Church, e Oxford gant ar pal dont da vezañ kannad. Kas a reas lod brasañ e amzer vak er broioù estren, ha yezhoù estren a zeskas ivez. E 1794 e voe kaset betek Den Haag, hag eno e labouras evel kargad e kannati Breizh-Veur. Daoust ma chomas eno un nebeud mizioù nemetken, e profias eus ar chomadenn-se evit skrivañ Ambrosio, or the Monk, hag a voe embannet e-pad an hañv. Berzh a reas kerkent, met buan e voe goulennet ma vefe difennet gwerzhañ al levr, abalamour d'ar pezh a oa ennañ. Adembannet e voe, goude m'en defe Lewis tennet pennadoù zo dioutañ. Skrivagnerien all evel Lord Byron pe c'hoazh Markiz Sade a embannas e oan bet plijet-bras gant ar romant. Goude-se e voe dilennet evel kannad Hindon (Wiltshire). Goude un nebeud bloavezhioù e tivizas dilezel ar politikerezh. E 1796 e lakaas embann ur pezh-c'hoari anvet The Castle Spectre. Treiñ a reas ivez Kabale und Liebe (bet skrivet gant Friedrich Schiller), Rolla (1797), ha meur a levr all, trajediennoù hag operaioù en o zouez. Pa varvas e dad e voe pinvidik-mor Lewis hag e 1815 e tivizas mont da veajiñ en Indez-Kornôg, a-benn gweladenniñ domani e dad. Pevar miz e padas ar veaj-se, hag e-pad e skrivas The Journal of a West Indian Proprietor, hag a voe embannet e 1833, goude marv Lewis. E 1817 e tivizas mont betek Jamaika, gant ar pal anavezout buhez ar sklaved, ha klask o sikour. Met re skuizh e oa abalamour d'an hin, ha mervel a reas e-pad an distro d'ar Rouantelezh-Unanet.\nThe Monk, (1796)\nThe Castle Spectre, (1796)\nThe Journal of a West Indian Proprietor),(1833)\nAdtapet diwar « https://br.wikipedia.org/w/index.php?title=Matthew_Gregory_Lewis&oldid=1480362 »\nKemmoù diwezhañ degaset d'ar bajenn-mañ d'an 4 Ebr 2013, da 22:35.


Publié le 13/07/21 16:53 -- mis à jour le 13/07/21 16:53\nN’eo ket evit he zeod / Wedding planner\nSevel euredoù e brezhoneg : bravañ micher 'zo war an douar !Réalisation : Brezhoweb(299 vues)\nFlapakarr rann 21, Brezhoweb.\nN’eo ket aes ar gaozeadenn etre YB hag he fratikez. Deskiñ a ra ar plac’h yaouank yezh ar vro ha daoust ma n’eo ket en he bleud gant ar brezhoneg c’hoazh e striv evit bezañ komprenet. C’hoant-bras he deus da vont war-raok.\nSevel eureudoù e brezhoneg : bravañ micher 'zo war an douar ! Setu rann nevez-flamm an heuliadenn Flapakarr , kenbroduet gant Brezhoweb.\nFlapakarr 'zo un arload kenweturiñ nevez en he mod da vont en-dro rak implijout a ra ar brezhoneg. Kavet he deus buan implijerien e-leizh. Beajourien daonet eo ar Vretoned, hag ar vrezhonegerien ivez !\nKalz a hent a vez foetet gant Yan-Baol. Fellout a ra dezhañ e vefe graet « YB » (YeBe) anezhañ. Un embregerezh vihan zo bet savet gantañ evit sevel produioù kened gant bezhin. Nevez zo en deus kinniget e servijoù war arload Flapakarr. Kontant eo Yann-Baol (YB) d’en em gavout gant tud nevez a-drugarez d'an arload kenweturiñ "Flapakarr".\nSellet ouzh hol lrannoù Flapakarr :\nYoun Brenn : un doare da selaou brezhoneg ar vro ha da c'hoarzhin par Kerne Multimédia le 24/07/2021\nLe mytho de l'emsav, nouvel épisode de la série bretonne Flapakarr par BREZHOWEB le 16/07/2021\nGOUEL BROADEL AR BREZHONEG : les amoureux de la langue bretonne pourront se retrouver les 2 et 3 juillet 2021 ! par La rédaction le 12/06/2021\nFlapakarr, la nouvelle série comique de Brezhoweb par BREZHOWEB le 03/05/2021


RAKTRES BROUD D'AL LENN\nE miz C'hwevrer ez eus bet lakaet e plas ur raktres evit broudañ ar skolajidi da lenn e brezhoneg. Erruet omp e fin miz Ebrel, m’hoc’h eus c’hoant da gemer perzh e rankoc'h lakaat ho anv a-raok dimeurzh a zeu. Aozet e vo un emvod gant...\nAN ANKOÙ ER GÊR !\nAr re bempet glas a oa bet o sevel ur gontadenn nevez, unan skrijus diwar-benn an Ankoù ! Kontet o doa anezhi ouzh ar mikro, ha frammet e oa bet goude-se. Skignet gant Radio Kerne a-barzh ar fin ! En abadenn Deomp Dezhi ar 25 a viz...\nD'ar 16 a viz Meurzh e oamp bet er sinema o sellout ouzh ur film : « Ar vugale bleiz », un dresadenn vev anezhañ. Ur manga eus bro Japon, graet gant Mamoru Hosoda. Fromet e oamp bet gantañ. Souezhus e oa an tudennoù, den ha bleiz war...\nWYN MORGAN ER SKOLAJ\nKembre gembraek ha buhez skol. Bet eo hiziv Wyn Morgan oc'h eskemmañ gant hor skolajidi 4re ha 3de. Kelenner war ar c'hembraeg eo eñ e Llandovery College e kornôg Bro-Gembre. E karg eus ar c'helenn kembraeg zoken. Komzet en deus deomp...\nEtre an 23 hag an 29 a viz Meurzh e oamp en Arrasate. 28 skolajiad a Gemper hag a Wened ha tri ambrouger. Meurzhvezh en Arrasate, merc'hervezh e Gernika, yaouvezh e Donostia ha gwenervezh e Bilbao. Un amzer etre, glizh oc'h ober kalzik,...


Daraine emission 20.05.2022\nDisadorn ( 14/05) e oa bet kinniget gant Skol an Emsav ha Severine Even, ur weladenn heñchet e Roazhon, ur weladenn un tamm dibar: oberennoù gant ar familh Odoricco a gaver un tamm pep lec'h e kêr. Met piv eo ar familh Odorico?\nD'ar 5 a viz Mae e oa dalc'het dilennadegeù an deputeed e Norzh Iwerzhon. Ar Sinn Féin a zo arruet e penn ar vro. Penaos e c'hellfe an traoù chench penn da benn en Iwerzhon an Norzh, ha en Iwerzhon a-bezh? Tudi Crequer, kazetenner staliet eno.\nDiv blac'h yaouank , Lenaig Pastori ha Karen Maus, tik gant ar sinema, zo aet da gCannes


ankounac'haat - Wikeriadur\nSavet diwar an anv-kadarn ankounac'h hag -aat.\nDa geñveriañ gant ar verboù anghofio en kembraeg, ankevy en kerneveureg.\nankounac'haat /ãŋkũnaˈɣɑːt/ verb kreñv eeun (anv-gwan-verb : ankounac'haet) (displegadur)\nKoll ar soñj eus unan bennak pe un dra bennak\nKalonek hep bezañ brabañser, e klaske, da gentañ, lakaat ar re m'en emganne outo da ankounac'haat e oa berroc'h unan eus e zivrec'h eget an hini all. — (Langleiz, Romant ar Roue Arzhur/levrenn I : Marzhin, Al Liamm, 1975, p. 69.)\nankounac'haat un den\n— [...]. Evelato, evit miret na deufen da ankounac'haat ac'hanout, e karfen kas ganen da batrom a zo aze, mar kerez rei anezan d'in. — (G. MILIN, Gwechall-goz e oa..., Kemper, 1924, p. 5.)\nankounac'haat un dra (un anv...)\n... ankounac'haat a ris en un taol an troc'h a yoa em morzhed,... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 67.)\nEur c'hrouadur a zo buan da ankounac'haat ar gentel a vez roet d'ezhan... Ar pevare Gourc'hemenn a Zoue, 1922, pajenn 1.\nN'oa ket evit ankounac'haat dianaoudegezh ar C'hanada ouzh e vamm, ha dall e oa ouzh dreistelezh e lennegezh war hini e vro. — (Roparz Hemon, An Aotrou BIMBOCHET e BREIZH, Skridoù Breizh, eil emb. 1942, p. 20.)\nankounac'haat ober un dra\nen em ankounac'haat verb emober\nafrikaans : vergeet (af)\nalamaneg : vergessen (de)\narabeg : نَسِيَ(ar) (nasiya)\nesperanteg : forgesi (eo)\ngalleg : oublier (fr)\nkatalaneg : oblidar (ca)\nkembraeg : anghofio (cy)\nkerneveureg : ankevy (kw)\nsaozneg : to forget (en)\nspagnoleg : olvidar (es)\nAdtapet diwar « https://br.wiktionary.org/w/index.php?title=ankounac%27haat&oldid=257911 »\nDernière modification le 25 Gen 2018, à 11:36\nKemmoù diwezhañ degaset d'ar bajenn-mañ d'an 25 Gen 2018, da 11:36.


Uheldirioù Bro-Skos - Wikipedia\nUheldirioù Bro-Skos (Highlands, Scottish Highlands e saozneg, A' Ghàidhealtachd e gouezeleg, distaget: [ə ɣɛːəlˠ̪t̪əxk]) zo ur rannvro sevenadurel ha douaroniel eus Bro-Skos. Ur vro veneziek eo an Uheldirioù hag en em astenn a ra en hanternoz hag er c’hornôg d’al lodenn all eus Bro-Skos a reer anezhi Izeldirioù. Harzoù an Uheldirioù n’int ket resis er reter. Gant an anv gouezelek Gàidhealtachd e reer dave d’ar yezh ha d’ar sevenadur (« bro ar Ouezeled », « bro ar gouezeleg » eo A' Ghàidhealtachd), tra ma pouezer en anvadur saoznek war an douaroniezh (« douaroù uhel » eo ster an termen Highlands).\nBro-Skos rannet etre Uheldirioù hag Izeldirioù.\nTolead Kuzul an Uheldirioù.\n"Donemat d’an Uheldirioù"\nEn ur ster strishoc’h e tenn an anv Uheldirioù d’ar rannvro zo melestret gant Kuzul an Uheldirioù, a c'holo war-dro 40% eus an hollad. En Inbhir Nis (Inverness) emañ sez ar c'huzul-se. Rannet eo ar peurrest eus Uheldirioù Bro-Skos, e-keñver melestradur, etre kuzulioù an Inizi Gall Pellañ, Aberdeenshire, Angus, Argyll ha Bute, Moray, Perth ha Kinross, ha Stirling. Enez Arran, daoust ma vez meret evel un darn eus kontelezh North Ayrshire, a seller outi peurvuiañ evel un tamm eus an Uheldirioù.\nEtre ar XVvet hag an XXvet kantved e oa ur c'hemm bras etre an Uheldirioù hag an Izeldirioù, evit ar yezh hag ar sevenadur. En Uheldirioù e veze kaozeet gouezeleg, alese an anv Gàidhealtachd. Hogen war-gil eo aet bevenn reter ar gouezeleg, kalzik, abaoe ar XVvet kantved. Gant « linenn an Uheldirioù » e veze merket bevenn reter ar gouezeleg, a c'holoe un dachenn vras eus Bro-Skos, war-bouez an Izeldirioù ha douaroù an hanternoz, enezeg Shetland, Inizi Orc'h ha beg Gallaibh. Stag ouzh ar yezh-se e oa ivez ur sevenadur disheñvel-naet diouzh hini an Izeldirioù ha sellet e veze alies ouzh annezidi an Uheldirioù evel tud ouez gant tud kêrioù bras Bro-Skos. Paour e oant alies ha nebeut a zarempred o deveze gant an Izeldirioù a oa o cheñch buan, da vare ar Sklêrijenn e Bro-Skos hag abalamour d'an Dispac'h Greantel. Ur plas bras a oa gant ar relijion e buhez tud an Uheldirioù, met ur relijion hengounel e oa, ur gristeniezh a c'hiz kozh levezonet gant kredennoù dambagan.\nN'eo ket stank an annezidi er rannvro-se rak n'eus ket kalz a zouaroù strujus hag e-leizh a venezioù uhel-mat zo enni, en o zouez kern uhelañ Breizh-Veur, Beinn Nibheis (pe Ben Nevis, 1 344 metr) ha meur a venez all ouzhpenn 1 000 metr uhelder dezho. Rannet int gant un ganienn vras anvet Gleann Mòr (Great Glen e saozneg) hag enni emañ al lenn gwall vrudet Loch Nis. Goloet eo ar menezioù-se gant lanneier, enno brug ha raden, ha gant taouarc'hegi. Kalz lennoù anvet « loc'hoù » zo er menezioù ha dastroc'het eo an aod gant fjordoù anvet « loc'hoù » ivez.\nEn XVIIIvet kantved e oa poblet stankoc’h ar vro eget bremañ, hogen meur a dra o doa lakaet ar boblañs da zigreskiñ : goude Emsavadeg ar Jakobidi (emsavadeg aduidi diskennidi Jakez II), e 1745, e voe berzet doare-bevañ annezidi an Uheldirioù hag embannet lezennoù kriz a-enep dezho ; skarzhet e voe e-leizh a verourien eus o atantoù gant ar berc’henned vras en XIXvet kantved evit gallout desevel deñved ha saout war o douaroù (Skarzhadegoù en Uheldirioù) ; ha divroañ a reas kalz annezidi da vont d'ar c'hêrioù bras da vare an Dispac'h Greantel. Abalamour d'an holl draoù-se ez eo koazhet poblañs an Uheldirioù, ken ez eo bremañ unan eus ar rannvroioù distankañ o foblañs en Europa.\nAdtapet diwar « https://br.wikipedia.org/w/index.php?title=Uheldirioù_Bro-Skos&oldid=1770366 »\nKemm diwezhañ d'an 20 Gwe 2017 da 13:03\nKemmoù diwezhañ degaset d'ar bajenn-mañ d'an 20 Gwe 2017, da 13:03.


Prokris - Wikipedia\nProkris a oa ur briñsez eus Aten e mojennoù Hellaz kozh. Merc'h e oa da Erec'hteüs, roue Aten ha d'e bried, Praxithea, ha c'hoar e oa da Kreüsa hag Orithyia. Dimeziñ a eure da Gefalos, a oa mab da Deioneus. Hennezh a voe skrapet gant an doueez Eos hag a chomas meur a vloaz hep distreiñ d'ar gêr.\n3 Prokris all\nMinos, roue Kreta, a oa bet milliget gant e wreg: e sper a oa skorpioned ha kevnid a grigne gaol e serc'hed, ha kement-se ne oa ket evit aesaat ar vuhez dezhañ nemeur. Skoazell a c'houlennas digant Prokris, a oa en Aten. Ha hi d'e bareañ.\nEn eskemm ouzh he skoazell e roas da Brokis ar c'hi hud Laelaps, a dape e breizh dalc'hmat, hag ur goaf hud ha ne c'hwite gwech ebet war e daol.\nE doareoù all eus ar vojenn he devoa bet Prokis ur ramz arem, anvet Talos ouzhpenn.\nHe fried Kefalos a oa sot gant ar chase hag a yae bemdez da chaseal gant ar goaf burzhudus, ken he devoa diskred warnañ. Ur wech dija e oa bet gant ur vaouez all.\nMarv Prokris, gant Piero di Cosimo, war-dro 1490, Londrez, National Gallery. Ar c'hi Lailaps an hini zo en dorn dehoù.\nEos, doueez ar gouloù-deiz, a skrapas Kefalos p'edo o hemolc'hiñ. En em garout a rejont, hag ur mab, pe meur a vugel, o doe.\nGoude eizh vloaz e fellas da Gefalos distreiñ gant e wreg Prokris, ma voe taolet ur mallozh gant Eos warne. Hag an doueez da lavarout ne oa ket manet feal ar wreg keit-se moarvat.\nDistro d'ar gêr, setu Kefalos sot adarre gant an abadennoù hemolc'h. Evit gouzout pegen feal e oa e wreg e tistroas eus e chaseadenn gant dilhad all hag e klaskas hoalañ anezhi. Ha Prokris da dec'hel d'ar c'hoadoù da hemolc'hiñ gant an doueez Artemis, ha honnezh ne oa ket troet gant ar baotred! Pa zistroas-hi d'ar gêr e oa bet profet daou dra dezhi gant an doueez: ur goaf hud ha ne c'hwite kammed war e bal, hag ur c'hi ken burzhudus all, anvet Laelaps, ha ne c'hwite ket war e breizh. Ar c'hi a eas da goll un deiz war-lerc'h louarn Teumes, an daou loen a voe troet e mein, ha peoc'h ganto. Chom a rae ar goaf.\nBepred e oa ken sot Kefalos gant ar chase, ha tapout a rae ar goaf bemdez, ken e oa savet gwarizi e Prokris a gave dezhi ez ae da verc'heta adarre. Un den ma oa an hemolc'her o tiskuizhañ ouzh ur wezenn, tapet tomm gantañ, edo o kanañ ur sonennig d'an avel Aura. Klevet e voe gant un tremeniad hag a soñjas dezhañ e oa oc'h ober al lez d'ur chevrenn. Pa glevas Prokris ar c'heloù ez eas da eveshaat he fried. Pa oa Kefalos o kanañ e kavas dezhi edo adarre gant e gamaradez kozh, an doueez Eos. Ha hi d'ober ur fiñv. Hag ar chaseer, pa glevas an trouz, da grediñ e oa ul loen o tont, ha da skeiñ e c'hoaf ha ne c'hwite gwech ebet. Ha treuzet Prokris gant an arm. Mervel a reas etre e zivvrec'h, o lavarout dezhañ: Arabat dimeziñ da Eos.\nKen glac'haret e oa Kefalos kaezh ma kemeras penn an hent d'an harlu.\nUr pezh-c'hoari anvet Procris a oa bet skrivet gant Sofokles met kollet eo bet.\nProcris a oa ivez merc'h henañ Thespius ha Megamede. Daou vab gevell a roas da Herakles, Antileon ha Hippeus.\nOvidius, Metamorfozoù, vii.690-862.\nAdtapet diwar « https://br.wikipedia.org/w/index.php?title=Prokris&oldid=1754950 »\nDernière modification le 16 Gou 2017, à 04:25\nKemmoù diwezhañ degaset d'ar bajenn-mañ d'an 16 Gou 2017, da 04:25.


Manifesterien deus pep korn deus ar vro a oa loc'het en deizioù diwezhañ da zont da Varselona © Maxppp - Nicolas Parent\nDiffusion du vendredi 18 octobre 2019 Durée : 11min\nKomzet e oa bet ganeomp diwar-benn an hanter milion a dud a zo o manifestiñ e bro Gatalonia. Klevet e oa bet Annaick, marvet e oa he mab bloaz'zo abalamour d'ar c'hleñved Menkes. Ha dibabet eo bet kanaouenn ofisiel ar Redadeg 2020 !\nFrapad keleier an 18 a viz Here 2019\nBro Gatalonia : war hent an dizalc'hidigezh ?\nMiliadoù a dud a oa tibunañ war ar boulouard Paseo de Gracia e kreiz kêr Barselona. Un dervezh harzh labour broadel 'zo hiriv e Bro Gatalonia. Ouzhpenn un hanter milion a dud a oa o vanifestiñ etrezek ar vro. Dilun e oa bet kondaonet gant justis Bro Spagn pennoù bras emsaverien Bro Gatalonia. Warc'hoazh e vo un tolpad souten d'ar Gatalaniz e Kemper. Yannig Laporte 'zo unan deus an aozerien. A-bouez eo hervezañ diskouez o souten.\nReiñ da anavezout ar c'hleñved Menkes\nMarvet eo o bugel ur bloaz'zo. Falc'het e oa bet buhez Charlie gant ar c'hleñved Menkes pa oa tri bloaz hepken. Moarvat n'o peus ket bet tro da glevet anv deus ar c'hleñved-se peogwir eo ral. A boan daou pe tri bugel a vefe paket bep ploaz gantañ e bro Frañs. Hiriv an deiz ne z'eus moien ebet pareañ ar vugale paket. A-benn kelaouiñ an dud eo kinniget hiriv ha wac'hoazh prezegennoù e Brest. Jañ-Luk Bergot a oa bet da gaozeal gant Annaig Guedez, mamm Charlie, hag aozerez an darvoud broadel-mañ.


Hora em Voronezh, Voronezh Oblast, Rússia. Que horas são em Voronezh agora?\nVoronezh, Rússia ▾ Voronezh\nHora em Voronezh, Voronezh Oblast, Rússia\nO fuso horário de Voronezh : UTC+03:00 ou MSK\nMudança do horário em Voronezh: mudança do horário de verão e do horário de inverno\nNão há mudança do horário em Voronezh.\nNascer e pôr do Sol em Voronezh\nPôr do Sol: 16:15 4:15 PM\nDuração do dia: 8h 2min 15s\nConsulte as tabelas mensais do nascer e do pôr do Sol em Voronezh\nPopulação: 848 752 hab.\nArtigo da Wikipédia: Voronezh\nFreemeteo.com: tempo em Voronezh


Un oaled hirc’hortozet evit ar sportourien | Site de Rennes, Ville et Métropole\nAccueil › Actualités › Culture, sport & loisirs › Sport › Un oaled hirc’hortozet evit ar sportourien\n- Mis à jour le mardi 08 décembre 2015\nOber sport, n’eo ket hepken bezañ trec’h war ar re all. Bezañ asambles ha kaout plijadur a zo a-bouez tre ivez. E karter Brekiniou e vez kavet meur a savadur evit ober sport. Unan a vanke koulskoude : un oaled evit bodañ an holl sportourien. Digoret eo bet nevez zo, evit brasañ plijadur kluboù Roazhon.\nUn oaled evit bodañ an holl sportourien e karter Brequigny (S. Priou)\nUr sal vras ha sklaer, dirak tachenn atleterezh Brekiniou. Setu aze ur savadur gaer evit oaled nevez sportourien ar c’harter. D'ar sadorn 28 a viz Kerzhu e oa laouen an holl evit digoradur ofisiel ar savadur-se, rak gortozet e oa abaoe pell amzer.\nDigemer ar c'hoarierien hag ar gerent\n« Ober sport zo da gentañ-penn un doare da vezañ asambles, eme Yves Kerdoncuff, besprezidant ar c’hlub Stade rennais basket. Araok, ne oa lec’h ebet evit ma c’hellje ar c’hoarierien pakañ ur banne asambles goude ar match. Rediet e oant da chom war ar parklec’h ! ». Poent bras e oa kaout un oaled evit an holl, neuze. Jacques Le Galle, Prezidant a-enor Cercle Paul Bert Bréquigny foot, a zo bet e-touez ar re gentañ o c’houlenn kement-mañ : « Bremañ e c’hellomp degemer skipailhoù o tont eus a-bell, aes eo. Hag plijusoc’h e vo ivez evit degemer tud ar vugale : un doare e vo evito da ober gwelloc’h anaoudegezh gant an dud a-youl vat a ra war-dro o bugale war an dachenn foot », emezañ.\n© S. Priou\nUr savadur a-zoare\nBez e c’hello an ti bras-mañ degemer ivez tud a bep seurt pa vo aozet kevezadegoù tennis pe neuierezh. Rak bras-tre eo ar savadur : war 410 m² e kaver ur sal divent ha pezhioù bihan tro dro evit renkañ an dafar. 573 000 € eo koustet al labourioù, «met talvezet o deus ar boan», he deus displeget Nathalie Appéré, Maerez Roazhon. «Ober sport zo ivez un doare da vezañ holl asambles en desped da liv ar c’hroc’hen, an oad pe ar relijion. Hiziv an deiz e rankomp kenderc’hel da dreuzkas ar mennozioù-se », emezi.\nBerzh a ra ar savadur abaoe miz Here : leun-chouk e vez, dreist holl d’ar sadorn. «Gortozet hon eus pell, eme Jacques Le Galle en ur vouzc’hoarzhin. Deomp-ni bremañ da lakaat an oaled-se da vevañ ! »\nLire cet article en français : un sportif très attendu\nUn foyer sportif très attendu


Buhez ar Sent/1912/Gweltas - Wikimammenn\nBuhez ar Sent/1912/Gweltas\n◄ Agatha Gweltas Romuald ►\nC’houec’hvet devez a viz C’hwerver\nGweltas, ar yaouankan a c’houec’h a vugale, a c’hanas en Arcluyd, er bla 493. Mab a oa da Gaunus, roue Bretoned ar Strad-Cluyd. E dad a oa kristen hag a gasas anezan abred da Vro-Geumri, d’ar skol gant sant Iltud.\nPevar eus ar re a reas anaoudegez gante eno a deuas da vezan eskibien divezatoc’h : Divi, Leonor, Pol ha Samson.\nEn Lanildud, Gweltas a ’n em dôlas d’ar studi a dro vat. E c’hoant a oa deski ha rannan e zeskadurez endro d’ezan. Da bemzek vla, e kimiadas diouz e vestr karet hag e vignoned vat hag ec’h eas da skoliou vrasan Bro-C’hall, evit parfetât e studi gant mestrou ha gant doktored eus ar re gentan. Evel ar gwenan e rê. Mont a rê du-man, du-ze, da gutuilh pez a vad a gave war e hent, evit ober gante eun tensor a zeskadurez hag a furnez.\nSeiz vla e chômas en Bro-C’hall. Neuze e tizroas d’e vro, ha kerkent, e tiredas eleiz a dud yaouank d’ar skol davetan.\nBeleget e oe da bemp bla warn-ugent. En e brezegennou leun a dan, e reas neuze eur brezel didrue d’an holl siou fall a wele endro d’ezan ; lakat a rê, zoken, ar rouaned da grenan.\nEr Strad-Cluyd, kristenet gant sant Finnian, oa bet grêt droug d’ar relijion gant ar Zôzon digristen. Gweltas a zavas a neve ar pez a oa dismantret, hag a c’honezas, zoken, eleiz a baganed da Jezuz-Krist. War galv santez Berc’hed, abadez Kildare, e treuzas ar mor da vont d’an Iverzon. Eno ive, abaoue m’oa maro sant Patrik, ar relijion a yee fall an treo ganti. Gweltas, kentan tra a reas, a oe sevel eur skol-veur en Armagh, hag ac’hane e ziskibien a yeas dre ar vro, hag a lakas ar gelennadurez kristen da vleunian ha da zougen frouez evit ar baradoz.\nWar-dro ar bla 530, e tizroas da Vreiz-Veur da brezek. Eno neuze e skrivas al loden gentan eus e levr brudet « De excidio Britanniæ : Dismantr Breiz». Anez al levr-ze, eur c’hantved pen-da-ben eus bue hon gouen, ar bempvet, ne vije deut netra ebet anezan betek d’imp, kemend-all a zarvoudou bras ha skrijus a c’hoarvezas en e gerz.\nWar-dro ar blavez 540, e kuitaas Bro-Zôz, evit mat, dre urz an Otrou Doue. Treuzi a reas ar mor ha dont en Breiz-Izel. En enezen Houat, er Morbihan, ec’h eas da chom. Tremen a rê e amzer eno, pell diouz trouz ar bed, er studi hag er binijen. Ne rê nemet tri bred ar zun ; war an douar e kouske, eur men dindan e benn. An enezen-ze ne oa ket a dud o chom enni nemet eun nebeut pesketaerien. Gweltas a lake bemde lod pe lod eus e zevez d’ober skol d’eze ha da zeski d’eze o relijion. Ar re-man, pac’h eent da besketa, a gonte d’ar besketaerien-all pesort den a oa Gweltas ha pesort madelezou a rê d’an dud. War gement-se, e oe anaveet abred ebarz ar vro. Dont a reas kalz a dud da c’houlenn bean desket ha gouarnet gantan.\nKement a oa aneze ken ma renkas kuitât e enezen ha mont war an douar bras da glask eul lec’h da zevel eur manati d’o lojan. Kavet a reas ar pez a glaske en eur c’horn douar tost d’ar mor, a vije grêt Rhuys anezan. Eur skol ive a zavas eno hag a oe barr-leun a vugale en berr amzer.\nBean oa dija en Breiz manatiou savet tro-war-dro d’ezi, ’vel touriou-tan d’he sklerijenni. En Bro-Leon e oa manati Kastel ha hini Baz ; en Bro-Gerne, hini Landevennek ha hini Loktudy ; en Bro-Dreger, hini Landreger ; en Domnone, hini Sant-Brieg. Ne felle ken, evit peur-ober an dro, nemet unan en Bro-Gwened.\nPa welas e c’helle e abati neve mont endro hep-han, e fellas da Weltas tec’hel arôk ar vrud hag en em dennas en eur peniti distro, en koajou Kastembert. Eno e skrivas an eil loden eus e levr De Exidio Britanniæ, elec’h ma sko dizamant war ar pec’hejou a gase Breiz-Veur da goll, re ar bobl, re ar veleien ha re ar pennou kurunet.\nGoude-ze, Gweltas a labouras en Bro-Gerne hag a zavas meur a vanati, war skouer hini Rhuys. Betek en Penmarc’h hag en Beg-ar-Raz, e chom c’hoaz, en hon amzer, ar roudou anezan.\nMar deo sant Pol, sant Tual ha sant Brieg ebestel Breiz-Izel en tu an hanter-noz, Gweltas eo hec’h abostol en tu ar c’hreiste.\nMervel a reas en enezen Houat, d’an 29 a viz genver 570.\nEn eskopti Sant-Brieg, e kaver eun dek parouz bennak, eus a Laniskat da Garnoet ha da Gintin, hag o deus miret stank ive roudou an abad santel .\nAr boblou a vev hag a varv evel an dud. Ar boblou a vev ar c’hosan eo ar re a oar diazezan o amzer da zont war o amzer dremenet; ar re, hag elec’h nac’h o re varo, a gendalc’h o labour; ar re, hag o vezan n’int ket taget gant klenved an neventiou, a zastum gant doujanz madou ene, madou spered, ha madou korf ar re goz; a zo kempenn ha piz warneze, hag o lak da vont war gresk, evit ar re a dle dont war o lerc’h.\nPobl Breiz, krouet gant ar zent koz evit bezan hader ar wirione dre ar bed, a zalc’has, epad mil bla, e renk etouez poblou kaeran an douar. Siouaz, n’eus mui anezan nemet ar skeud eus arpez m’eo bet gwechall : an diegi, an diouiziegez hag an dizunvaniez hen stlej war eun d’ar be.\nGwella ’zo, n’haller ket barn eun den keit ma ve bue ennan. Eur bobl ive, keit ma ne nac’h ket e Zoue, ha keit ma vir e yez, a zalc’h en e zaouarn an alc’houe a lakao e chaden da gouezan, abred pe zivezat ; hag ar Vretoned, evit c’hoaz, n’o deus ket nac’het nag ar C’hrist, Doue o zadou, nag o yez, ar brezoneg. Setu ma c’haller c’hoaz kaout eun elfennik flanz en o amzer da zont. Ar pez a zo bet dec’h, daoust n’eman ket hirie, a c’hall bezan varc’hoaz !\nPedomp sant Gweltas ha lavaromp d’ezan :\nNi fell d’imp hoc’h enori hag ho karout bepred,\nHo karet a wir galon, ha, d’ac’h fidel dalc’h-mat\nNi fell d’imp mont gant an hent digor dre ho skouer vat\n↑ En Laniskat, eman an iliz war e hano ; e vue a zo livet war he mogeriou. Diskouez a rêr eno c’hoaz eur chapel hag eur groten, gant ar gwele men elec’h ma lavarer e tremene an noz, en kerz e visionou er vro-ze.\nEn Sant-Nikolas (en Lokeltas) e kaver eur chapel savet en e enor. En Kanuel, en kichen stank ha kastel ar Pelinek, an eus bet ive eur chapel ; en Laruen, en Kergiliou, an eus bet eun all ; en Sant-Jili Plijo. Sant-Gweltas ar Prad ha Sant-Gweltas a Gerginere ; en kichen Senven, Sant-Gweltas ar Stivel ; en Maël, Sant-Gweltas, a zo eus e chapeliou koz brudet gwechall.\nEn Karnoet, elec’h e savas, marvad, eur manati, e kaver, en eur chapel gaer gwestlet d’ean, eur pikol men toullet evel eun arched hag a hanver Be Sant Gweltas. Er be-ze, war a greder, ’ zo bet miret gwechall lod eus e relegou.\nEn Magor, ’lec’h eo patron an iliz, an eus eur pardon kaer, de ouel ar Zakramant, darempredet gant eleiz a belerined a ya d’e bedi ’vit o c’hezek.\nAdtapet diwar « https://br.wikisource.org/w/index.php?title=Buhez_ar_Sent/1912/Gweltas&oldid=34196 »\nKemmoù diwezhañ degaset d'ar bajenn-mañ d'an 15 Meu 2012, da 16:08.


Inger Støjberg e 2009\nInger Støjberg, ganet d'ar 16 a viz Meurzh 1973 e Hjerk, (Sallingsund, goude 2006 e kumun Skive), e Danmark, zo ministrez danat an enbroañ, ar c'hendeuziñ hag al lojañ abaoe miz Even 2015. Bez e oa bet kannadez er parlamant abaoe dilennadeg 2001 evit ar strollad Venstre, Danmarks Liberale Parti. Bez e oa bet ivez ministrez al labour.\nBrudet eo evit bezañ mennet, evel ministrez an enbroañ, da ziskenn ar muiañ ar gwellañ an niver a enbroidi o tont er vro, peogwir e fell dezhi « derc'hel ar c'henstag ekonomikel, sokial ha sevenadurel e Danmark ».\nInger Støjberg gant Sebastian Kurz e Vienna e miz Du 2016\nKroget eo da labourat evel pennskridaozerez ar gazetenn Viborg Bladet, goude-se e voe kazetennerez dizalc'h e 2001 ha goude-se e voe e-penn an embregerezh Støjberg Kommunikation.\nPersonelezh[kemmañ | kemmañ ar vammenn]\nPlijet eo Inger Støjberg gant bezañ atahinus dreist-holl da geñver politikerezh Danmark war an enbroidi. N'eo ket chalet tamm ebet gant al ludresadennoù pe tagadennoù a vez graet outi.\nAdtapet diwar « https://br.wikipedia.org/w/index.php?title=Inger_Støjberg&oldid=1746350 »\nKemmoù diwezhañ degaset d'ar bajenn-mañ d'an 18 Ebr 2017, da 11:23.


Loeiz ar Pelleter - Wikipedia\nLoeiz ar Pelleter\nLouis Le Pelletier, pe Dom Louis Le Pelletier, pe Loeiz ar Pelleter a-wechoù e brezhoneg (1663, Le Mans - 1733, Landevenneg), zo ur manac'h ha geriadurour brezhonek. Mervel a reas en abati Landevenneg e 1733.\nGanet e oa e Le Mans e 1663. Mont a reas da vanac'h da Saumur, gant kenvreuriezh veneat Saint-Maur. E 1725 ez eas da Landevenneg, ha goude da abati Lokmazhe Penn-ar-Bed e-pad eizh vloaz. Eno e teskas brezhoneg.\nSavet en deus ur geriadur etimologel brezhoneg-galleg a chomas e stumm ur dornskrid, bloaziet eus 1716, a-raok dezhañ bezañ adkavet gant Pêr-Hiasint Moris, manac'h beneat evel ar Pelleter, hag embannet e 1752, 20 vloaz-rik war-lerc'h embannidigezh geriadur Gregor Rostren. Klokoc'h eo an dornskrid eus 1716 eget al levr bet embannet goude e varv e 1752. E rakskrid e c'heriadur e sav ar Pelleter a-enep d'ar yezh komzet pe skrivet alies gant ar vourc'hizien ha kêriz. Rebech a ra dezho komz ur yezh fall enni gerioù galleg e-leizh : breton bourgeois, pe breton des villes, c'est à dire du françois terminé ou ajusté à la prononciation bretonnesque.\nGant ar Pelleter e voe eilskrivet an darn eus geriadur Harinkin zo deuet betek ennomp; geriadur Harinkin a oa bet implijet gant Gregor Rostren evel meneget gantañ en e rakskrid, met ne chom anezhañ nemet ar pezh a oa bet dalc'het gant ar Pelleter. Aozet hag adembannet eo bet ar pezh a chom eus oberenn Harinkin gant Gwenole ar Menn e 1979. Echuet eo bet dornskrid ar Pelleter e 1716 hag embannet geriadur Gregor e 1732. Gregor a lavar en e rakskrid eo bet o labourat e-pad daouzek vloaz war e c'heriadur a voe kroget e-tro 1720 neuze, pevar bloaz goude savidigezh dornskrid e c'heriadur gant ar Pelleter. Ne seblant ket geriadur Harinkin bezañ bet moullet. Goulakaat a c'haller ober neuze e voe prestet dornskrid geriadur Harinkin da Gregor a Rostrenenn gant ar Pelleter daoust ma n'eus prouenn ebet a gement-se.\nUr skouerenn eus geriadur ar Pelleter zo e levraoueg Roazhon.\nDictionnaire de la Langue bretonne où l'on voit son antiquité, son affinité avec les anciennes langues, avec l'étymologie de plusieurs mots des autres langues. Roazhon, 1752.\nLe Dictionnaire breton de Harinquin, Geriadur Harinkin (1699), Hor Yezh, stagadenn d'an niv. 125, Ebrel 1979.\nAdtapet diwar « https://br.wikipedia.org/w/index.php?title=Loeiz_ar_Pelleter&oldid=1910557 »\nKemmoù diwezhañ degaset d'ar bajenn-mañ d'an 2 Gwe 2021, da 20:34.


tabouret de bar rouge ikea – snowify.me\nBy snowify on Sunday, February 4, 2018\ntabouret de bar rouge ikea chaise rouge ikea chaise rouge guariche tabouret de bar rouge ikea tabouret metal bench white.\ntabouret de bar rouge ikea amazing tabouret de bar rouge ikea tabouret de bar americain avec dossier rouge plus duinfos with tabouret with ika tabouret de bar tabouret chairs target.\ntabouret de bar rouge ikea chaise tabouret ikea ikea chaise cuisine ikea chaise cuisine great fabulous ikea tabouret bar cuisine trendy tabouret chairs white.\ntabouret de bar rouge ikea ikea chaises bar ikea chaise cuisine tabouret ikea chaise bar rouge tabouret bas en anglais.\ntabouret de bar rouge ikea excellent tabourets bar ikea cool tabouret metallique rouge with tabouret de bar rouge ikea definition tabouret assainissement.\ntabouret de bar rouge ikea trendy tabouret coiffeuse ikea free chambre enfant de cuisine blanc tabouret de bar rouge ikea tabouret de tabouret coiffeuse ikea free ikea tabourets bar tabouret table hau.\ntabouret de bar rouge ikea cheap ikea tabouret bar cuisine ikea tabouret bar cuisine cheap tabouret de bar en bois ikea tabouret with tabouret de bar en bois ikea tabouret definition larousse.\ntabouret de bar rouge ikea ikea chaise bar tabouret de bar exterieur ikea ikea chaise bar hauteur tabouret de bar reglable ikea chaise bar tabouret metal bench with back.\ntabouret de bar rouge ikea cool tabouret de bar cm ikea u saint paul tabouret de bar cm with tabouret de bar rouge ikea tabouret stools overstock.\ntabouret de bar rouge ikea elegant tabouret de bar rouge ikea gallery of great pliant assise cm tabourets de bar pas cher tabouret de bar rouge ikea with ikea tabouret de bar pliant tabouret table def.\ntabouret de bar rouge ikea chaises bar ikea tabouret bar bois ikea cheap tabouret ikea bar with siege de bar ikea chaises bar ikea tabouret definition.\ntabouret de bar rouge ikea tabouret de bar pliant ikea tabouret de bar en bois ikea id es sur le tabouret bar stools blue.\ntabouret de bar rouge ikea ikea tabouret cuisine tabouret bar pliant ikea simple tabouret de bar ikea ingolf latest tabouret de ikea tabouret cuisine best tabourets de bar tabouret definition.\ntabouret de bar rouge ikea ikea tabouret cuisine best design tabouret bar moderne nimes garcon incroyable tabouret de bar ikea with ikea tabouret cuisine tabouret bar tabouret table stickley.\ntabouret de bar rouge ikea ikea tabouret cuisine taboret de cuisine ikea tabouret bar cuisine excellent je veux trouver mon tabouret ikea tabouret comment traduire tabouret en anglais.\ntabouret de bar rouge ikea amazing tabouret bar cuisine tabouret bar fly tabouret de bar industriel fly nimes laque soufflant tabouret bar with tabouret de bar en bois ikea tabouret chairs.\ntabouret de bar rouge ikea cheap tabouret de bar rouge ikea trendy dcoration tabouret de bar joker nanterre store stupefiant tabouret ikea tabouret de bar rouge ikea with tabourets de tabouret copper.\ntabouret de bar rouge ikea fabulous ikea tabourets bar le havre image incroyable tabouret bar stools table with tabouret de bar bois ikea with tabouret de bar rouge ikea tabouret taboret definition.\ntabouret de bar rouge ikea chaise bar fly beautiful tabouret de bar soldes excellent free chaise haute cuisine fly de cuisine chaise bar fly tabouret tabouret chairs vintage.\ntabouret de bar rouge ikea tabouret black tabouret stacking chairs set of 4.\ntabouret de bar rouge ikea cheap interesting tabouret de bar linia rglable en hauteur with tabouret de bar rouge ikea with chaise glenn ikea with tabourets de bar ikea tabouret table de chevet.\ntabouret de bar rouge ikea taboret tabouret en anglais.\ntabouret de bar rouge ikea elegant tabouret bar ikea daccoration tabouret de bar joker saint denis deco photo galerie tabouret tabouret bar ikea with tabouret de bar bois ikea with tabouret stools 175.\ntabouret de bar rouge ikea ikea chaises bar ikea tabourets bar ikea tabouret bar franklin henriksdal de blanc with tabouret de tabouret bistro bar stools.\ntabouret de bar rouge ikea amazing tabourets bar la rochelle gris phenomenal tabourets de bar conforama tabouret ikea salle bain tolix pas cher with tabouret de bar rouge ikea black tabouret stacking.\ntabouret de bar rouge ikea excellent tabouret de bar hauteur m u avignon u rouge soufflant tabouret de bar ikea bosse franklin tolix with tabouret de bar rouge ikea with tabourets de white tabouret st.\ntabouret de bar rouge ikea tabouret de bar rouge ikea tabouret taboret definition.\ntabouret de bar rouge ikea chaise bar fly good chaise with ikea tabouret pliant chaise bar rouge fly tabouret chairs white.\ntabouret de bar rouge ikea ikea tabouret in english.\ntabouret de bar rouge ikea cheap meubles de bar tabouret de bar gris but meubles de bars tabouret de bar rouge ikea with tabouret de bar rouge ikea tabouret tangerine stacking chairs.\ntabouret de bar rouge ikea cool tabouret bar rouge tabouret de bar tabouret de bar rouge assise en pvc l x p tabouret tabouret bar with ikea tabouret de bar pliant tabouret table bistro.\ntabouret de bar rouge ikea taboret tabouret table haute.\ntabouret de bar rouge ikea tabouret bar rouge affordable tabouret de bar pliant carrefour toulon pas stupefiant tabouret de bar rouge with ikea tabouret de bar pliant tabouret stools 175.\ntabouret de bar rouge ikea tabourets bar ikea tabouret de bar en bois tabouret bar ikea blanc tabourets bar ikea with tabouret de bar rouge ikea signe du tabouret definition.


Brezhoneg • Breton Archives - Skeudenn Bro Roazhon\nAN ALC’HWEZ Diwar-benn • A propos An Alc’hwez zo ur gevredigezh savet e 2021. He fal a zo diorren implij ar brezhoneg er vuhez foran e Roazhon. Aozañ a ra […]\nBABIGOÙ BRO ROAZHON\nBabigoù Bro Roazhon Diwar-benn • A propos Ganet gant sikour an Ti-Kêr, eo Babigoù Bro Roazhon, kevredigezh evit krouiñ ha brudañ magourioù e brezhoneg, ur gevredigezh nevez lec’hiet en Il-ha-Gwilun. […]\nBruzhoneg Diwar-benn • A propos Ur gevredigezh hervez lezenn 1901 eo Bruzhoneg. Savet eo bet e-pad an Hañv 2012 gant un nebeud a dud eus Bruz c’hoant ganto brudañ yezhoù […]\nDastum Diwar-benn • A propos Savet e 1972, Dastum zo ur gevredigezh hervez lezenn 1901. Gwareziñ ha brudañ a ra glad dre gomz Breizh istorel : kanaouennoù, sonerezh, kontadennoù, krennlavarioù, […]\nDIVASKELL BRO ROAZHON\nDivaskell Bro Roazhon Diwar-benn • A propos Divaskell Bro Roazhon a zo ur gevredigezh kerent skolidi divyezhek skolioù katolik. Diazezet eo e Bro Roazhon. Pal ar gevredigezh a zo difenn […]\nDiv Yezh Roazhon Diwar-benn • A propos Ar gevredigezh Div Yezh Roazhon a zo bet krouet gant kerent ar skolidi. Kevreet eo da Div Yezh (Breizh) hag ar pal a […]\nDiv Yezh Bruz Diwar-benn • A propos Ur gevredigezh hervez lezenn 1901 eo Div Yezh Bruz. Krouet eo bet e 2003. Bodañ a ra kerent ar vugale evit brudañ, diorren […]\nDiwan Bro Roazhon Diwar-benn • A propos Skol Diwan Bro Roazhon a zo bet digoret e miz Kerzu 1977 gant ar pal kelenn e brezhoneg dre soubidigezh. Lik ha digoust […]\nDorn-Ha-Dorn Diwar-benn • A propos Dorn-ha-Dorn a zo ur Gevredigezh Etrekumunel breizhek. Savet eo bet e 2001 evit brudañ liesseurted sevenadur Breizh, kinnig a ra kentelioù brezhoneg ha gallaoueg, dañsoù […]\nEoline Diwar-benn • A propos Krouet e oa bet ar gevredigezh Eoline d’an 21 a viz C’hwevrer 1991. E 2021 e vo lidet 30 vloaz ar gevredigezh. Aozañ a ra […]\nFEST YVES HAUTE BRETAGNE\nFest Yves Haute Bretagne Diwar-benn • A propos Fest Yves Haute-Bretagne zo ur gevredigezh savet e 1997. Aozañ ur gouel ar maezioù bep bloaz da-geñver Gouel Breizh. Sachet e vez […]\nKejadenn Diwar-benn • A propos Kejadenn zo ur gevredigezh evit ar studierien enskrivet en hentad brezhoneg/keltiek e Roazhon 2. Brudet e vez yezhoù ha sevenadurioù Breizh, ha yezhoù ha sevenadurioù […]